PATVIRTINTA

 „Šaltinio“ progimnazijos direktorė

 Asta Kulbokienė

**MARIJAMPOLĖS „ŠALTINIO“ PROGIMNAZIJOS 2024–2025 MOKSLO METŲ PRADINIO IR PAGRINDINIO UGDYMO I DALIES PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. Marijampolės „Šaltinio“ progimnazijos 2024–2025 mokslo metų pradinio ir pagrindinio ugdymo I dalies programų ugdymo planas (toliau – ugdymo planas) reglamentuoja ugdymo organizavimą, pradinio ir pagrindinio ugdymo programų įgyvendinimą.
2. Ugdymo plano tikslas - suformuoti progimnazijos ugdymo turinį ir ugdymo procesą, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.
3. Ugdymo plano uždaviniai:
	1. diegti atnaujintą ugdymo turinį praktikoje;
	2. organizuoti ugdymą atsižvelgiant į mokinių skirtybes;
	3. ugdyti nuolat asmeninės pažangos siekiančią asmenybę;
	4. inovatyviai organizuoti ugdymo procesą, skiriant didesnį dėmesį integruotam STEAM ugdymui.

4. Progimnazijos plane vartojamos sąvokos:

4.1. **Dalyko modulis** – apibrėžta, savarankiška ir kryptinga ugdymo programos dalis;

4.3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

4.4. **Progimnazijos ugdymo planas** – progimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais;

4.5. **Pamoka** – pagrindinė nustatytos trukmės nepertraukiamo mokymosi organizavimo forma;

4.6. Kitos progimnazijos ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**2023**–**2024 M. M. PRADINIO IR PAGRINDINIO UGDYMO I DALIES PROGRAMŲ UGDYMO PLANO ĮGYVENDINIMO ANALIZĖ**

1. 2023-2024 mokslo metais organizuojant ugdymo procesą buvo siekiama kiekvieno mokinio asmeninės pažangos ir ugdomos mokymuisi visą gyvenimą būtinos kompetencijos. Mokytojai plėtojo kompetencijomis grįstą ugdymą, gilinosi į ugdymo turinio atitiktį vaiko raidos ypatumams, didelį dėmesį skyrė mokymosi metodų ir vertinimo būdų parinkimui, ugdymo turinio integralumui, pasirenkamam mokymo turiniui, keturių pasiekimų lygių požymių įvardijimui. Įtraukiojo ugdymo įgyvendinimas įpareigojo didesnį dėmesį skirti progimnazijos bendruomenės narių vertybinių nuostatų formavimui, tradicijų, tarpusavio santykių analizei. Pagrindinė metodinės veiklos kryptis buvo sutelkta į vertinimo ir įsivertinimo nuostatų atnaujinimą, inovacijų ugdymo procese įgyvendinimą praktikoje, pasidalinimą gerąja patirtimi.

Per mokslo metus buvo realizuojami Marijampolės „Šaltinio“ progimnazijos ugdymo turinio atnaujinimo (UTA) diegimo ir Pasirengimo įtraukčiai veiksmų įgyvendinimo planai. Pagal šiuos planus nuveiktų darbų bei atnaujintų švietimo pagalbos teikimą reglamentuojančių aprašų analizė atlikta Mokytojų tarybos posėdyje 2024-06-26 Nr. PR-46 (1.5.E).

Progimnazijos mokinių skaičius pastaruosius trejus mokslo metus yra didėjantis: nuo 467 (2021-09-01), 518 (2022-09-01) iki 542 (2023-09-01). Didėjo ir specialiųjų ugdymosi poreikių mokinių skaičius: nuo 40 (8,6 proc. nuo viso mokinių skaičiaus 2021-09-01), 52 (10 proc. nuo viso mokinių skaičiaus 2022-09-01) iki 61 (11,3 proc. nuo viso mokinių skaičiaus 2023-09-01), iš kurių 28 didelių ir 3 labai didelių poreikių mokiniai ugdomi progimnazijoje kartu su kitais mokiniais visiškos integracijos forma. 20 mokinių - migrantų 1-8 klasėse mokėsi integruotai, iš jų 5 pradiniame ugdyme, 15 pagrindiniame ugdyme. Trys mokiniai buvo mokomi namuose. Veikė keturios pailgintos dienos grupės 1-4 klasių mokiniams, kurias lankė 100 mokinių. 2022 m. birželio 12-14 d. 65-iems 1-4 klasių mokiniams buvo organizuota dieninė STEAM kūrybinių dirbtuvių vasaros poilsio stovykla „Šaltinėlis“.

Pradinių klasių mokytojai, 5–8 klasių auklėtojai, dalykų mokytojai, pagalbos mokiniui specialistai kartu su mokiniais, jų tėvais (globėjais, rūpintojais) stebėjo individualią kiekvieno mokinio pažangą, ją analizavo, ieškojo sprendimų, kaip pagerinti mokinių žinias. Mokinių pažangos rodikliai buvo aptarti Mokytojų tarybos, Metodinės tarybos posėdžiuose, Vaiko gerovės komisijos, Metodinių grupių, Administracijos pasitarimuose bei individualiuose pokalbiuose.

1-8 kl. mokinių pažangumo palyginimas per dvejus mokslo metus:

|  |  |  |
| --- | --- | --- |
| Mokslo metai/pusmečiai | I pusmetis | II pusmetis |
| 2022-2023 m. m. | 94,84% | 99,61% |
| 2023-2024 m. m.  | 92,97% | 97,97% |
| Pokytis | -1,87 | -1,64 |

Remiantis 1-8 klasių pusmečių pažangumo suvestinėmis, lyginant su 2022–2023 m. m., bendras progimnazijos mokinių pažangumas mažėjo.

Pradinių klasių mokinių pažangumas:

|  |  |  |  |  |
| --- | --- | --- | --- | --- |
| Mokslo metai, lygmuo | Aukštesnysis | Pagrindinis | Patenkinamas | Nepatenkinamas |
| 2022-2023 m. m. | 17,78% | 44,26% | 37,54% | 0,39% |
| 2023-2024 m. m.  | 12,3% | 43,5% | 43,5% | 0,72% |
| Pokytis | -5,48% | -0,76% | +5,96% | +0,33 |

Remiantis pradinių klasių metine pažangumo suvestine, lyginant su 2022–2023 m. m., mokinių, besimokančių aukštesniuoju ir pagrindiniu lygiu, skaičius sumažėjo 6,24 %, 5,96% padidėjo besimokančių patenkinamai skaičius, nepatenkinamai besimokančių mokinių skaičius kito nežymiai.

5-8 klasių mokinių pažangumas:

|  |  |  |  |  |
| --- | --- | --- | --- | --- |
| Mokslo metai, pažangumas | Mokosi 10-9 | Mokosi 8-6 | Mokosi 5-4 | Mokosi 3-1 |
| 2022-2023 m. m. | 5,66% | 42,64% | 51,32% | 0,37% |
| 2023-2024 m. m.  | 6,4% | 26% | 64% | 3,4% |
| Pokytis | +0,74% | -16.64% | +12,68% | +3,03% |

Didėjo labai gerai besimokančių mokinių, lyginant su 2022–2023 mokslo metais, skaičius, mažėjo mokinių, besimokančių gerai, didėjo mokinių besimokančių patenkinamai; padidėjo nepatenkinamai besimokančių mokinių skaičius. 2023–2024 mokslo metus baigė tik dešimtukais 4 mokiniai (2022–2023 mokslo metais – 2 mokiniai).

2023-2024 m. m. pradinio ugdymo programą baigė visi 63 ketvirtųjų klasių mokiniai, o pagrindinio ugdymo programos I dalį – 68 aštuntųjų klasių mokiniai.

Buvo atlikta visų 5-8 klasių mokinių pažangumo analizė nuo 5 klasės pagal mokslo metus, kuri parodė, kad didžiosios dalies klasių mokinių pažanga su amžiumi mažėja, tačiau yra ir kitokia raida, pavyzdžiui, 7a klasės mokinių pažangumas:

|  |  |  |
| --- | --- | --- |
| Mokslo metai | Pažangumas | Slenkstinio vertinimo mokinių skaičius |
| a | b | Viso: | a | b | Viso: |  |
| 2021-2022 m. m. | 79,31 | 96,56 | 87,94 |  |  |  |  |
| 2022-2023 m. m. | 80 | 96,43 | 88.22 |  |  |  |  |
| 2023-2024 m. m.  | 82,14 | 70 | 76,07 | 10 | 5 | 15 |  |
| Dvejų pastarųjų mokslo metų pokytis | +2,14 | -26,43 | -12,15 |  |  |  |  |

Apibendrinant septintųjų klasių palyginamąją analizę galima teigti, kad pasiekti dviejų klasių rezultatai yra labai skirtingi, geresnę starto poziciją turėjusi klasė ją prarado, o prastesnę starto poziciją turėjusi klasė - pagerino. Metiniai rezultatai abiejų klasių gerėjo ir tapo panašūs: 7a klasė baigė 100 % pažangumu, o 7b - 96,67%.

8-ųjų klasių mokinių pirmojo pusmečio pažangumo kreivė patvirtino bendrą rezultatų žemėjimo tendenciją:

|  |  |  |
| --- | --- | --- |
| Mokslo metai | Pažangumas | Kokybė |
| a | b | c | Viso: | a | b | c | Viso: |  |
| 2020-2021 m. m. | 86,96 | 100 | 87,5 | 91,48 | 43,48 | 56,52 | 58,33 | 52.77 |  |
| 2021-2022 m. m. | 82,61 | 100 | 100 | 94,20 | 34,78 | 43,48 | 26,09 | 34.78 |  |
| 2022-2023 m. m. | 80 | 90,91 | 92,59 | 87,83 | 40 | 40,91 | 33,33 | 38,08 |  |
| 2023-2024 m. m.  | 77,27 | 86,36 | 87,5 | 83,71 | 27,27 | 45,45 | 20,83 | 31,18 |  |
| Dvejų pastarųjų mokslo metų pokytis | -2,73 | -4,55 | -5,09 | -4,12 | -12,73 | +4,54 | -12,50 | -6,9 |  |

Tačiau verta pažymėti, kad visos trys klasės metiniame vertinime pasiekė 100% pažangumą.

1. Siekiant užtikrinti kokybišką bei šiuolaikišką ugdymo proceso organizavimą bei kiekvieno mokinio ugdymo(si) pažangą, buvo vykdoma nacionalinių mokinių pasiekimų testų rezultatų analizė.

NMPP 4 klasės mokinių rezultatai:

|  |  |  |  |
| --- | --- | --- | --- |
| Dalykas  | Progimnazijos testo rezultato vidurkis % | Savivaldybės vidurkis % | Šalies vidurkis % |
| Skaitymas | 2022-2023m. m. | 2023-2024m. m. | 2022-2023 m. m. | 2023-2024 m. m. | 2022-2023 m. m. | 2023-2024 m. m.  |
| 50,8  | 48,6 | 60,4 | 55,1 | 62,3 | 56,1 |
| Matematika | 51,2 | 60,9 | 59,7 | 64,3 | 61,9 | 64,5 |

Nors 4-os klasės mokinių skaitymo vidurkis 6,5% (9,6% 2022-2023 m. m.) mažesnis už savivaldybės vidurkį ir 7,5% (11,5% 2022-2023 m. m.) mažesnis už šalies vidurkį, matematikos vidurkis yra 3,4% (8,5% 2022-2023 m. m.) mažesnis už savivaldybės vidurkį ir 3,6% (10,7% 2022-2023 m. m.) mažesnis už šalies vidurkį, pažymėtina, kad visose keturiose pozicijose palyginus dvejus pastaruosius mokslo metus progimnazija padarė individualią pažangą. Progimnazija, siekdama pagerinti rezultatus, 4-os klasės mokiniams 2024-2025 m. m. skiria konsultacijas (1 savaitinė konsultacinė valanda kiekvienai ketvirtai klasei), kurių metu bus ypatingas dėmesys atkreiptas į matematikos ir lietuvių kalbos žinias, taip pat organizuojamas modulis STEAM (Technologijos, menai ir inžinerija, gamtos mokslai ir eksperimentai). Tikėtina, kad kūrybinės, patyriminės veiklos turės įtakos visų pradinio ugdymo dalykų akademiniams rezultatams.

Buvo atlikta kiekvieno ketvirtos klasės mokinio detali rezultatų analizė: palyginti 1-ojo pusmečio ir NMPP testų rezultatai:

|  |  |  |  |
| --- | --- | --- | --- |
| Dalykas | 1-ojo pusmečio ir NMPP rezultatai sutapo | NMPP rezultatai yra aukštesni už 1-ojo pusmečio rezultatus | NMPP rezultatai yra žemesni už 1-ojo pusmečio rezultatus |
| Lietuvių kalba | 29 mok. |  11 mok. | 9 mok. |
| Matematika | 24 mok. |  10 mok. | 1. mok.
 |

Detalūs NMPP rezultatai aptarti Pradinių klasių metodinėje grupėje, atkreipiant dėmesį į veiksnius, darančiusdidesnį poveikį mokinių pasiekimams: formuojamasis vertinimas, grįžtamasis ryšys, mokinių įsivertinimas ir mokymosi lūkesčiai, klasės diskusijos apie sėkmę/nesėkmę lemiančias priežastis. Aktualiomis išlieka ir mokinių lankomumo, emocinio stabilumo, motyvacijos problemos. Numatyti būdai rezultatų gerinimui: besimokantiems mokiniams pasiūlyti mokymosi metodus, strategijas, kurių mokymosi mokytis esmė yra siekis taikyti mokymosi metodus, nuoseklumas, juos taikant bei žinojimas, ar pasirinkti metodai yra veiksmingi, (įsi)vertinimo kriterijų aiškumas ir jų aptarimas su mokiniais pamokoje, pamokos organizavimas atsižvelgiant į mokinių skirtybes, mokinių asmeninės pažangos pamatavimas pamokoje, nuolatinis mokinių pasiekimų stebėjimas, tinkamas įvertinimas ir mokinio klaidų akcentavimas bei klaidų taisymas, patikrinimo dažnumas, grįžimas prie neišmoktų ar nesuprastų dalykų, darbas su elektroninėmis pratybomis 3-iose klasėse, psichologo grupinės konsultacijos streso valdymui, aukštesniųjų gebėjimų mokinių skatinimas dalyvauti konkursuose, olimpiadose, pamokų nelankymo priežasčių analizė.

NMPP 8 klasės mokinių rezultatai:

|  |  |  |  |
| --- | --- | --- | --- |
| Dalykas  | Progimnazijos testo rezultato vidurkis % | Savivaldybės vidurkis % | Šalies vidurkis % |
| Skaitymas | 2022-2023 m. m. | 2023-2024 m. m. | 2022-2023 m. m. | 2023-2024 m. m.  | 2022-2023 m. m. | 2023-2024 m. m.  |
| 62,2 | 67,9 | 69,4 | 67,5 | 67,6 | 70,2 |
| Matematika | 41,2 | 44,5 | 49,0 | 48,7 | 48,7 | 42,6 |

Pažymėtina, kad 8-os klasės mokinių skaitymo vidurkis 0,4% didesnis už savivaldybės ir 2,3% mažesnis už šalies vidurkį. Matematikos vidurkis yra 4,2% mažesnis už savivaldybės vidurkį ir 1,9% didesnis už šalies vidurkį. Palyginus du pastaruosius mokslo metus progimnazija tiek skaitymo, tiek matematikos srityse padarė individualią pažangą. 8 klasės mokinių matematikos žinių rezultato gerinimui organizuojamas modulis STEAM (Matematika ne matematikoje). 2024-2025 m. m. skiriamos trumpalaikės matematikos ir lietuvių kalbos konsultacijos mokiniams (1 savaitinė konsultacinė valanda lietuvių kalbai, 1 savaitinė konsultacinė valanda matematikai). Detalūs NMPP rezultatai buvo aptarti socialinių mokslų, lietuvių kalbos ir dorinio ugdymo bei tiksliųjų ir gamtos mokslų, informacinių technologijų metodinėse grupėse, įvardintos tokių rezultatų priežastys: tiek 1-ojo pusmečio, tiek NMPP pasiekimų lygio vertinimą labiausiai lėmė mokinių mokymosi motyvacija. Numatyti būdai rezultatų gerinimui: glaudesnis mokytojų dalykininkų kontaktas su tėvais, (įsi)vertinimo kriterijų aiškumas ir jų aptarimas su mokiniais pamokoje, pamokos organizavimas atsižvelgiant į mokinių skirtybes, mokinių asmeninės pažangos pamatavimas pamokoje, mokinių mokymosi motyvacijos skatinimas, nuolatinės mokymosi pažangos palaikymas.

Metodinės tarybos posėdyje 2024-04-11 Nr. PR-27(9.2.E) aptarti Marijampolės „Šaltinio“ progimnazijos 4, 8 klasių mokinių NMPP rezultatai. Susitarta, kad pradinių klasių mokytojos savo darbe taikys metodus ir būdus, padedančius mokiniams greičiau atlikti užduotis. Nutarta dalintis patirtimi, metodais ir būdais, padedančiais stiprinti mokinių tiesioginių išvadų darymo ir interpretavimo įgūdžius. Didesnį dėmesį pamokų ir papildomų konsultacijų metu skirti neturintiems motyvacijos mokiniams ir apie jų neatliktus darbus pranešti mokinių tėvams žinute per TAMO dienyną.

Metodinės tarybos posėdyje 2024-05-20 Nr. PR-39(9.2.E) aptartas Mokinių mokymosi pasiekimų vertinimo ir vertinimo rezultatų panaudojimo tvarkos projektas. Susitarta dėl individualios pažangos stebėjimo ir fiksavimo formos ir būdų.

Mokytojų tarybos posėdyje 2023-02-13 Nr. PR-7 (1.5.E) atlikta 2023-2024 m. m. I-ojo pusmečio 1-8 klasių rezultatų analizė (tame tarpe neišlaikiusių NMPP ir lietuvių kalbos užsieniečiams konsultacijų rezultatų) bei priimti nutarimai dėl progimnazijos veiklos tobulinimo: susitarta dėl Mokinio individualios pažangos stebėsenos dalyko IP stebėsenos lentelių struktūros ir pildymo, dalyvavimo Vaiko individualios pažangos (VIP) asocijuotų mokyklų tinklo veikloje, baigiamojo Progimnazijos mokinių mokymosi pasiekimų vertinimo ir vertinimo rezultatų panaudojimo tvarkos projekto svarstymo laiko.

Mokytojų tarybos posėdyje 2024-06-11 Nr. PR-42 (1.5.E) ir Mokytojų tarybos posėdyje 2023-06-26 Nr. PR-46 (1.5.E) aptarta 2023-2024 m. m. 2-ojo pusmečio mokinių pažanga, atlikta rezultatų analizė, susitarta dėl vasaros darbų skyrimo, informavimo bei atsiskaitymo laiko. Posėdžiuose buvo analizuojami įtraukties niuansai, Marijampolės „Šaltinio“ progimnazijos veiklos kokybės įsivertinimo ataskaita, aptariami pasidalijimo gerąja darbo patirtimi (dalyvavimas programoje ,,Profesinės partnerystės – galimybė auginti save ir tobulinti mokyklą” V modulis ,,Kūrybiškumo kompetencijos ,,įdarbinimas” pradiniame ugdyme”) ypatumai.

1. Per pastaruosius dvejus mokslo metus formalus ir neformalus ugdymas tapo įvairesnis ir patrauklesnis: išaugo progimnazijos ugdymo plano pasiūla (5 STEAM moduliai 1-8 klasių mokiniams, naujos 4-ios neformalaus ugdymo įstaigų partnerių veiklos). Padidėjo veiklų/pamokų ne progimnazijoje skaičius: 51 grupė (palyginimui: 28 grupės 2022-2023 m. m.), t. y. 93% pirmųjų-aštuntųjų klasių mokinių atliko veiklas Marijampolės regioniniame STEAM atviros prieigos centre. Įveiktas STEAM iššūkis: įvykdytos veiklos programoje „STEAM klasė 7“, kuri parengta pagal atnaujintas bendrąsias ugdymo programas bei paremta STEAM ugdymo principais; gauti STEAM 7-oko ženkleliai. Taip pat buvo lankomi ir kiti edukaciniai centrai Lietuvoje ir užsienyje, jūrų muziejus „Vasa“ Stokholme, Talino zoologijos sodas (naktinė edukacija), LR Prezidentūra, LR Seimas, Lietuvos nacionalinis dailės muziejus, Lietuvos jūrų muziejus, Bažnytinio paveldo muziejus, Lietuvos zoologijos sodas Kaune, Kauno T. Ivanausko zoologijos muziejus, J. Basanavičiaus tėviškė, Druskininkai, **Lietuvos didžiojo kunigaikščio Vytenio bendrosios paramos logistikos batalionas,** Marijampolės Petro Kriaučiūno viešosios bibliotekos Vaikų ir jaunimo edukacijos centras, Marijampolės Meilės Lukšienės švietimo centras, Virbalio bendruomenės namai, Marijampolės krašto ir Prezidento Kazio Griniaus muziejus, Marijampolės Švč. Mergelės Marijos nekaltojo prasidėjimo Vargdienių seserų vienuolynas, Palaimintojo Jurgio Matulaičio muziejus, Pašešupio parkas, Marijampolės priešgaisrinė gelbėjimo tarnyba ir kt.

Organizuotos dvi respublikinės konferencijos. Tai - respublikinė STEAM ugdymo krypties 1-8 klasių mokinių konferencija ,,Tyrinėk-atrask-sužinok", kurios tikslas pasidalinti gerąja darbo patirtimi, sėkmės aspektais, inovatyviomis idėjomis ir praktiniais pavyzdžiais organizuojant ir plėtojant STEAM ugdymą mokykloje (51 dalyvis iš įvairių Lietuvos mokyklų). Kita  respublikinė pradinių klasių mokinių konferencija „Žemės paslaptys“ vyko Marijampolės Petro Kriaučiūno bibliotekoje. Renginio tikslas – ekologijos ir tvarumo problemų sprendimas (35 dalyviai iš įvairių Lietuvos mokyklų). Dalyvauta Kauno Martyno Mažvydo progimnazijoje organizuotoje respublikinėje metodinėje - praktinėje mokinių ir mokytojų STEAM konferencijoje „Patirtinis ugdymas STEAM pamokose: sėkmės istorijos“ (6, 7 kl. mok.), tarptautinėje nuotolinėje mokinių praktinių veiklų pristatymo konferencijoje „Tiriame, mokomės vokiečių kalbos ir dalijamės“ (6, 7 kl. mok.), Marijampolės MKC konferencijoje ,,Žalia Marijampolė" (1- 4 kl. mok.), Sūduvos krašto mokinių konferencijoje „Mano darbai - tai mūsų ateitis” Vilkaviškio raj. Kazimiero Baršausko mokykloje - daugiafunkciame centre (6, 7 kl.), mokslo konkurse "Mano žvilgsnis į supantį pasaulį" Lietuvos parodų ir kongresų centre "Litexpo" (3 kl. mok.), Mantingos paramos ir labdaros fondo organizuotame Marijampolės savivaldybės švietimo įstaigų finansinio raštingumo konkurso - kūrybinės iniciatyvos „Verslumo šuolis“ baigiamajame renginyje, Marijampolės savivaldybės mokyklų vaikų dainų ir sakralinės muzikos festivalyje „Vaikystės spalvos – 2024“ ir kt.

2023-2024 m. m. progimnazija kartu su kitomis mokyklomis iš **Graikijos, Rumunijos, Portugalijos ir Turkijos** dalyvavo tarptautiniame eTwinning projekte „(We are) All Born In“ („Visi mes lygūs“). **Projekto tikslai:** skatinti bendravimą ir bendradarbiavimą tarp bendrojo ugdymo ir specialiųjų mokyklų mokinių bei  mokytojų, tobulinti mokinių verbalinio ir neverbalinio, skaitmeninio  bendravimo įgūdžius, drąsinti mokinius pažinti vieni kitus, gilintis į žmonių, turinčių negalią, gyvenimą ir patirtis, didinti dalyvių supratimą apie žmones su negalia  griaunant nusistovėjusius stereotipus, ugdyti empatiją ir atjautą  tarp mokinių, siekti lavinti toleranciją kitų išskirtinumui, skatinti mokinių mokymąsi  per bendrai atliekamas užduotis, informacijos dalijimąsi, bendrai sprendžiamas tam tikras problemas, sukurti galutinį produktą, kuriuo  bus plačiai dalinamasi žinute apie įtrauktį, siekti pokyčių mokyklose, kad įtrauktis būtų natūraliai priimama. Pagal Erasmus+ programą progimnazijoje su darbo vizitu viešėjo matematikos ir biologijos mokytojos iš Portugalijos Campos Melo pagrindinės mokyklos. Mokytojos savaitę stebėjo STEAM mokymo kryptis ugdyme, aktyviai dalyvavo progimnazijos bendruomenės gyvenime.

Vyko gerosios patirties „Kolega kolegai“ sklaida: parodytos 47 atviros pamokos (iš jų 8 STEAM), organizuota 60 renginių progimnazijoje, 6 - savivaldybėje, 9 - respublikoje. Kryptingai buvo ugdomos progimnazijos bendruomenės narių kompetencijos. Progimnazijoje įgyvendinta ilgalaikė kvalifikacijos tobulinimo programa„Pamokos organizavimas ir mokinių pasiekimų ir pažangos vertinimas kompetencijomis grįstame ugdyme.I modulis *-*Kompetencijomis grįstos pamokos planavimas ir organizavimas.II modulis *–*Įtraukiantis mokytis formuojamasis vertinimas“, kurioje dalyvavo 41 pedagogas. Administracijos ir 8 mokytojų grupė dalyvavo Vaiko individualios pažangos (VIP) asocijuotų mokyklų tinklo forume “Kompetencijų ugdymo kryptys: mokinio pažanga ir mokytojo tobulėjimas”. Progimnazijos pedagogai ir pagalbos mokiniui specialistai dalyvavo Šaltiniečių klubo ilgalaikės kvalifikacijos tobulinimo programos ,,Profesinės partnerystės – galimybė auginti save ir tobulinti mokyklą” 4-iuose moduliuose ir įgyvendino šios programos 5-ąjį modulį ,,Kūrybiškumo kompetencijos ,,įdarbinimas” pradiniame ugdyme”. 10 pedagogų skaitė pranešimus įvairiose savivaldybės ar respublikos lygio konferencijose. 2 pedagogai patirties sėmėsi ilgalaikėje stažuotėje „Pedagogų veiklos galimybės plėtojant vaiko individualios pažangos kultūrą mokykloje” Šiaulių Salduvės progimnazijoje. Progimnazijos mokytojų komandos organizavo  atvirą STEAM veiklą, skirtą bendradarbiavimui su Marijampolės ,,Saulės” pradinės, „Ryto“ pagrindinės mokyklos pedagogais.

2023-2024 m. m. mokytojų bendruomenė bendromis ilgalaikėmis pastangomis siekė šiuo metu vykdomų reformų ir iniciaty­vų įgyvendinimo bei tolesnio švietimo tobulinimo. Ieškota efektyvių metodų ir būdų mokinio motyvacijai gerinti, siekiant aukštesnių mokymo(si) rezultatų.

8. Neformaliajam mokinių ugdymui 2023 - 2024 m. m. buvo skirtos 37 valandos. Veikė 22 būreliai ir Savanorių klubas. Neformalus ugdymas buvo vykdomas ne tik progimnazijoje: dalyvauta varžybose, konkursuose, parodose, koncertuose, šventėse, bet ir Marijampolės mieste, respublikoje.

Progimnazija puoselėjo savo tradicijas: buvo švenčiama Mokyklos diena, jaunųjų kūrėjų „Auksinio rudenėlio“ šventė, kurioje dėmesys buvo skiriamas poetui, rašytojui V. Mykolaičiui -Putinui, šeimų šventė „Graži mūsų šeimynėlė“, kurios metu keramikos būrelio mokiniai suorganizavo darbelių parodą „Mano šeimos portretas“, Vokiečių kalbos dienos (O kaip vokiškai?), „Moliūgų šventė“, profesijų šventė su Marijampolės profesinio rengimo centro specialistais „Rinkis profesiją“, Pyragų, Tolerancijos dienos, paminėtos valstybinės šventės, tvarkomi Tauro apygardos partizanų kapai ir kt. Organizuoti meninio skaitymo konkursai 1-4 ir 5-8 klasių mokiniams, dalyvauta miesto organizuojamose Kalėdinės eglutės, Velykinio medžio akcijose, pagaminta stilizuota skrybėlė Marijampolės miesto šventei „Sodo kraitė – 2023“. 14 mokinių dalyvavo Sausio 13-osios bėgime, skirtame Laisvės gynėjų dienai atminti.

Progimnazijos mokinių taryba jau treji metai iš eilės buvo apdovanota už iniciatyvas ir pilietiškumą MKC organizuojamame konkurse „Mokinių tarybos matomos ir girdimos“.

Neformalus ugdymas progimnazijoje įvairus: sveikatinimo kryptis („Sveikuoliukų“ būrelis 1- 4 kl. mok., bendro fizinio pasirengimo būrelis 5-8 kl. mok.,); meninė kryptis (Jaunučių choras 1-4 kl. mok., muzikinio lavinimo būrelis „Muzika ir aš“ 5-8 kl. mok., „Žaidžiame teatrą“ 1-4 kl. mok. (bendruomenei buvo pristatytas spektaklis pagal R. Skučaitės pjesę „Mergytė ieško pasakos“), šokių būreliai (1-4 ir 5-8 kl. mok.), technologinė kryptis (Menų studija 1-4 kl. mok., Keramikos būrelis 1-8 kl. mok., Kūrybinės dirbtuvės 1-4 kl. mok.), integruota mokslinė kūrybinė kryptis (Vokiečių kalbos būrelis „Mozaika“ 6 kl. mok., CLILiG – Integruotas vokiečių kalbos ir dalyko mokymo Lietuvoje projektas 7 kl. mok.) Progimnazijoje veikė programuotojų būrelis „Išmanieji peliukai“ 3-4 kl. mok., 3 finansinio raštingumo būreliai „Daugiau nei pinigai“ (1a, 2a, 5 kl. mok.). Savanorių veikloje dalyvavo 4-8 kl. mokiniai. Būrelio nariai dalyvavo Pyragų dienos akcijoje, kurios metu surinktais pinigais parėmė projektą „Niekieno vaikai“, parnešė Betliejaus ugnį, organizavo progimnazijos bendruomenės narius dalyvauti Carito organizuotoje labdaros akcijoje "Sušildykime gerumu". Sudalyvauta miesto organizuotoje šventėje „Inkilai – paukštelių namai“.

Atlikus mokinių ugdymosi poreikių tyrimą ir atsižvelgiant į progimnazijos galimybes, buvo tenkinami daugumos mokinių saviraiškos poreikiai: neformaliojo vaikų švietimo veiklose, organizuojamose progimnazijoje ir kitų švietimo teikėjų, dalyvaujančių mokinių dalis 68,50%. Mokiniai dalyvavo ne tik progimnazijos būrelių veiklose, bet ir MKC organizuotuose progimnazijoje būreliuose, LISPOS ir Robotikos užsiėmimuose.

 Neformaliojo ugdymo kryptys 2024-2025 m. m., kurios išryškėjo gilinantis į klasių bendruomenių ugdymo planuose išreikštus mokinių pageidavimus, išlieka tradicinės. Pageidaujama daugiau valandų bendram fiziniam pasirengimui 5-8 klasėse, tinklinio žaidimo įgūdžių lavinimui 8 klasėse. Labai populiarus šokių būrelis. Šių dienų situacija aktualizuoja progresinio ekonomikos ir verslumo ugdymo modelio diegimą pradiniame ugdyme bei šios srities įgūdžių lavinimą pagrindiniame ugdyme.

Kultūros paso programos įgyvendinimas praturtino formaliojo ugdymo veiklas. Šioje programoje įvyko esminių pakeitimų, nes veiklas gali užsisakyti kiekvienas klasės auklėtojas pagal mokinių poreikius: dalyvauta edukacijoje Vilniuje („Visada stiklainyje“), Kaune ("Jaunimo festivalis „VibeLift - 2024“), Druskininkuose (Sūri pamoka Druskos mieste**)**. Populiariausia 2023-2024 m. m. edukacija progimnazijoje - „Lazeriai, eksperimentai ir sprogimai - spektaklis „Eureka! PLIUS“.

2023-2024 m. m. pastebimi mokinių pasiekimai formaliame ir neformaliame ugdyme:

|  |  |  |  |
| --- | --- | --- | --- |
| Renginio lygis | Eil.Nr.  | Olimpiados, konkurso pavadinimas | Užimta vieta |
| Respublikinis | 1. | 15-oji Lietuvos gamtos mokslų olimpiada  | II laipsnio diplomas  |
| 2. | Lietuvos mokyklų žaidynių mergaičių (gimusių 2011 m. ir jaunesnių) zoninės kvadrato varžybos | II vieta  |
| 3. | Lietuvos mokyklų žaidynių berniukų (gimusių 2011 m. ir jaunesni) zoninės futbolo 5x5 varžybos | I vieta |
| 4.  | Lietuvos mokyklų žaidynės tarpzoninės futbolo 5x5 varžybos | III vieta |
| 5. | Respublikos bendrojo ugdymo mokyklų pradinių (3-4) klasių mokinių kūrybinis konkursas „Augu su pasaka“ | Laureatė  |
| 6. | Respublikinis 7-8 klasių mokinių oratorių anglų kalba konkursas „Significance, benefits and challenges of democracy“ | II |
| 7. | Respublikos bendrojo ugdymo įstaigų antrų klasių mokinių interaktyvus gamtos ir matematikos turnyras „Visų mokslų raktas yra klaustukas“ | Laimėtojai |
| 8. | Respublikinė pradinių klasių mokinių piešinių paroda „Aš gyvenu Europoje“, skirtoje Lietuvos įstojimo į Europos Sąjungą 20-mečiui paminėti | I |
| 9. | Lietuvos bendrojo ugdymo mokyklų, turinčių „Šaltinio/Šaltinių“ vardą, mokinių futbolo turnyras „Šaltinėlio“ taurei laimėti | II |
| 10. | Respublikinis 1-4 klasių mokinių virtualus fotografijos-piešinio konkursas „Oi, tie vabaliukai vabalai“ | Nominantė 3 kl. grupėje |
| 11. | Respublikinis 1-4 klasių mokinių virtualus fotografijos-piešinio konkursas „Oi, tie vabaliukai vabalai“ | Nominantės 4 kl. grupėje |
| 12. | Respublikinis dailyraščio konkursas “Auksinė plunksnelė“ 4-ų klasių grupė | II |
| Savivaldybės | 13. | Lietuvos mokyklų žaidynių tarpmokyklinės kvadrato varžybos | I  |
| 14. | Lietuvos mokyklų žaidynių tarpmokyklinės vaikinų futbolo varžybos | I  |
| 15. | Lietuvos mokyklų žaidynių Tarpmokyklinės mišrių komandų „Drąsūs, stiprūs, vikrūs“ varžybos | III  |
| 16. | Marijampolės savivaldybės pradinių klasių mokinių piešinių konkursas „Spalvotas pasaulis“ | III 1 kl. grupėje |
| 17. | Marijampolės savivaldybės pradinių klasių mokinių piešinių konkursas „Spalvotas pasaulis“ | III3 kl.grupėje  |
| 18. | Lietuvos 5-8 klasių mokinių STEAM (gamtos mokslų-biologijos) olimpiada | II |
| 19. | Lietuvos 5-8 klasių mokinių STEAM (gamtos mokslų-biologijos) olimpiada | III |
| 20. | Marijampolės savivaldybės bendrojo ugdymo mokyklų5-8 klasių mokinių Jono Totoraičio vardo istorijos olimpiada | II |
| 21. | Marijampolės savivaldybės bendrojo ugdymo mokyklų5-8 klasių mokinių Jono Totoraičio vardo istorijos olimpiada | III |
| 22. | Marijampolės savivaldybės paroda – konkursas (9-10 (11m.) „Siunčiu linkėjimą Žemei“, skirtas Pasaulinei Žemės dienai | III |
| 23. | Marijampolės savivaldybės paroda – konkursas (7-8 m.) „Siunčiu linkėjimą Žemei“, skirtas Pasaulinei Žemės dienai | III |
| 24. | Marijampolės savivaldybės paroda – konkursas „Siunčiu linkėjimą Žemei“, skirtas Pasaulinei Žemės dienai | I |
| 25. | Marijampolės savivaldybės Lietuvos mokyklų žaidynių šaškių varžybos | III |
| 26. | Marijampolės savivaldybės 5-8 klasių matematikos olimpiada | I |
| 27. | Marijampolės savivaldybės 5-8 klasių matematikos olimpiada | Pagyrimo raštas |
| 28. | Marijampolės savivaldybės bendrojo ugdymo mokyklų konkursas „Gamtos ir tiksliųjų mokslų protų mūšis“, skirtas Tarptautinei aviacijos ir kosmonautikos dienai ir R. Stankevičiaus progimnazijos 90-mečio jubiliejui | II |
| 29. | Lietuvos mokyklų žaidynių lengvosios atletikos keturkovės varžybos | II |
| 30. | Lietuvos mokyklų žaidynių lengvosios atletikos keturkovės varžybos | III |
| 31. | Lietuvos mokyklų žaidynių lengvosios atletikos kroso estafečių varžybos | II |
| 32. | Marijampolės savivaldybės dailaus rašto konkursas „Plunksnelė“ | I |
| 33. | Marijampolės savivaldybės dailaus rašto konkursas „Plunksnelė“ | II |
| 34. | 1-2 klasių meninio skaitymo konkursas | II |
| 35. | 3-4 klasių meninio skaitymo konkursas | II |
| 36. | Lietuvių kalbos konkursas „Raštingiausias 5-8 klasių mokinys | II5 kl. grupėje |
| 37. | Lietuvių kalbos konkursas „Raštingiausias 5-8 klasių mokinys | I6 kl. grupėje |
| 38. | Lietuvių kalbos konkursas „Raštingiausias 5-8 klasių mokinys | III6 kl. grupėje |
| 39. | Lietuvių kalbos konkursas „Raštingiausias 5-8 klasių mokinys | II8 kl. grupėje |
| 40. | Lietuvos 7-8 kl. mokinių geografijos olimpiados Marijampolės savivaldybės etapas | I |
| 41. | XVII Lietuvos 5-8 klasių mokinių biologijos olimpiada Marijampolės savivaldybės etapas | I |
| 42. | Marijampolės sav. pradinių klasių mokinių konkursas „Raštingiausias pradinukas 2024“ | III |

Iš viso šalies ir savivaldybės lygmens konkursuose, olimpiadose laimėta 42 prizinės vietos (palyginimui: 34 vietos 2022-2023 m. m.; 18 vietų 2021–2022 m. m.). Mokiniai taip pat noriai dalyvavo, tikrinosi žinias ir pasiekė laimėjimų Kengūros, Kings, Olympis konkursuose.

9. 2023-2024 m. m. buvo vykdomas mokinių gerovės užtikrinimas ir sveiko gyvenimo įpročių ir įgūdžių ugdymas. Progimnazijoje vyko kuprinių svėrimo akcija 2 kl. mokiniams, buvo paminėta Širdies diena, vyko akcija „Esu matomas“ 1 kl. mokiniams. 1 kl. mokiniams organizuotos pamokėlės „Kad dantukai būtų sveiki“. 2, 5 kl. mokiniams vyko pamokos apie taisyklingą laikyseną. 1-4 kl. mokiniams vyko pamokos apie vandenį. Apie rankų higieną mokėsi 1-2 kl. mokiniai. 3 kl. mokiniai dalyvavo pamokoje „Akys - sielos veidrodis". Antrokams buvo įdomu sužinoti apie sveiką ir nesveiką maistą. Ketvirtokėms vesta pamoka „Mergaitėms apie mergaites". 4 kl. mokiniai dalyvavo pamokose apie erkes. 1-4 kl. mokiniai buvo supažindinti su vasarą tykančiais pavojais ir pagalba jiems ištikus. 1 kl. mokiniams vestos pamokos „Vanduo - gyvybės šaltinis". Penktų ir šeštų klasių mergaitės klausė pamokėles apie asmens higieną, būdingą šiam amžiaus tarpsniui. 6-8 kl. mokiniams vesta integruota pamoka „Lytinis švietimas". 7 kl. mergaitėms vyko pamokos apie veido odos priežiūrą, 8 kl. mokiniai minėjo Pasaulinę AIDS dieną renginiu „Elektroninėms cigaretėms - ne!“. 5-7 kl. mokiniai dalyvavo respublikinėje gyvensenos apklausoje. 7 kl. mokiniams vyko pirmosios pagalbos mokymai.

Progimnazijoje vyko įvairūs renginiai, stiprinantys mokinių sveikatą: akcija „Apibėk mokyklą" 1-4 kl. mokiniams, „Pyragų diena", „Vandens diena“, arbatos diena „Arbatžolių pievelėje“, „Košės diena", judėjimo sveikatai naudą teikiantis „Olimpinis mėnuo“ pradinių klasių mokiniams. Mokslo metų pabaigoje įvyko projektinė diena „Sveikos gyvensenos šventė“ 1-8 klasių mokiniams. Progimnazijos „Sveikuoliukai“ dalyvavo respublikiniame ilgalaikiame projekte „Sveikatiada“. Įgyvendinta prevencinė programa prieš smurtą ,,Saugok ir gerbk mane'' antrose klasėse.

Dalyvauta Marijampolės savivaldybės visuomenės sveikatos rėmimo specialiosios programos projektų atrankos konkurse ir gautas 1650 Eur finansavimas projektui „O kas širdyje?“. Projekto tikslas - kurti jaukią, saugią aplinką  mokiniui ir visai progimnazijos bendruomenei. Dalyvauta Marijampolės savivaldybės Švietimo rėmimo programų konkurse ir gautas 2000 Eur finansavimas progimnazijos Šeimų klubo projektui „Kartu į sėkmę“. Projekto tikslas - suteikti žinių ir naujų įrankių Šeimų klubą lankantiems tėvams ir jų vaikams (I gr. 1–4 kl., II gr. 5–8 klasių), kurie per saviugdą sieks asmeninių ir bendruomenių pokyčių, juos identifikuos per individualią pažangą.

Atlikti adaptacijos 1, 5 kl., paauglių patiriamo streso ir įveikos strategijos 6-8 kl. tyrimai. Progimnazijos mokinių tėvams vyko paskaita „Psichoaktyvių medžiagų poveikis vaikų sveikatai".

Visa ši veikla padėjo mokiniams tausoti ir stiprinti sveikatą, suprasti tinkamą kasdieninių įpročių visumą, gerbti kitą asmenį, gebėti kurti ir palaikyti tarpasmeninius santykius, sudarančius prielaidas draugystei.

10. Siekiant mažinti mokinių pasiekimų atotrūkius ir sukurti integralias, optimalias ir kokybiškas ugdymo(-si) sąlygas progimnazija dalyvauja Švietimo pažangos „Tūkstantmečio mokyklos“ programoje, Marijampolės miesto tvarios plėtros strategijos projekte, Visos dienos mokyklos erdvių sukūrimo ir pritaikymo Marijampolės savivaldybės pradinio ir pagrindinio ugdymo įstaigose projekte.

11. Progimnazijos veiklos įsivertinimas buvo vykdomas vadovaujantis Įsivertinimo rekomendacijomis, patvirtintomis 2016 m. kovo 29 d. įsakymu Nr. V-267. Remiantis 2023 m. išorinio audito ataskaita, 2023-2024 m. m. pasirinkta išsamiau analizuoti rodiklį 1.2.2. – progimnazijos pasiekimai ir pažanga (rezultatyvumas, *stebėsenos sistemingumas*, pasiekimų ir pažangos pagrįstumas, atskaitomybė).

Įsivertinant dėmesys buvo skirtas išsiaiškinti, ar progimnazijoje sukurta ir veikia mokinio individualios pažangos stebėjimo sistema, ar stebėjimas turi įtakos rezultatams, kaip sistemingai stebima mokinio pažanga, koks procentas progimnazijos mokinių išlaiko NMPP.

Progimnazijos veiklos kokybės įsivertinimui atlikti pasirinkta internetinės mokytojų, 3 - 7 kl. mokinių, jų tėvų apklausos, progimnazijos dokumentų analizė (2023-2024 m. m. ugdymo planas, mokinio individualios pažangos stebėjimo tvarkos aprašas; mokinio vertinimo tvarkos aprašas), mokinio individualios pažangos stebėjimo lapas (-ai).

Atlikus anketavimą paaiškėjo, kad 100% mokytojų ir tiek pat tėvų stebi mokinio pažangą. Savo pažangą stebi 72% mokinių. Individualiai pažangą aptaria 91% mokytojų, 98% tėvų ir 76% mokinių. Beveik visi, t. y. 91% mokytojų, 90$\%$ mokinių ir 90% tėvų mano, kad pažangos stebėjimas ir aptarimas įtakoja mokymosi rezultatus, daro teigiamą įtaką. Džiugina, kad 97% mokinių ir 98% tėvų mokymosi rezultatai yra aiškūs. Net 98% tėvų ir 91% mokinių mano, kad jie moka į(si)vertinti mokinio daromą pažangą, tačiau tam pritaria 78% mokytojų, nes jų nuomone, mokiniai tai daro atmestinai.

Mokslo metų eigoje, progimnazijai prisijungus prie VIP mokyklų tinklo, buvo susipažinta su kitų mokyklų patirtimis vertinant mokinių individualią pažangą ir nutarta progimnazijos bendruomenei siūlyti papildyti/koreguoti progimnazijoje esančios mokinio individualios pažangos stebėjimo tvarką. Buvo paprašyta metodinėse grupėse aptarti kaip būtų galima keisti/ pildyti jau galiojančią tvarką, kuri bus taikoma 2024-2025 m. m.

|  |
| --- |
| 2023-2024 m. m. pabaigoje, progimnazijos tarybos posėdyje buvo nutarta patvirtinti papildytą Mokinių mokymosi pasiekimų vertinimo ir vertinimo rezultatų panaudojimo tvarką pradiniam ugdymui skirta knygele „Mano žingsneliai“, pagrindiniam ugdymui – aplanku „Mano žingsniai“. **Išvados*:*** progimnazijos veikla pagal rodiklio 1.2.2. - progimnazijos pasiekimai ir pažanga (rezultatyvumas, *stebėsenos sistemingumas*, pasiekimų ir pažangos pagrįstumas, atskaitomybė) aspektus yra kryptinga, paveiki ir yra stiprus progimnazijos veiklos aspektas (3 lygis).Sistemingas mokinio individualios pažangos stebėjimas turi tiesioginį ryšį su mokymosi rezultatais. Mokytojai, tėvai ir mokiniai stebi individualią pažangą, ją aptaria. Pastebi palaipsniui daromą pažangą.97% 4 ir 8 kl. mokinių 2023-2024 m. m. išlaikė Nacionalinius mokinių pasiekimų patikrinimus.**Rekomendacijos:** Sistemingai stebėti mokinių individualią pažangą ir ją aptarti ne tik bendrai, bet ir individualiai su kiekvienu mokiniu.Individualios pažangos stebėseną vykdyti pagal naujai priimtą Mokinių mokymosi pasiekimų vertinimo ir vertinimo rezultatų panaudojimo tvarką, pildant “Mano žingsnelių” (pradinis ugdymas) knygelę ir “Mano žingsnių” (pagrindinis ugdymas) aplanką.Esant reikalui, teikti pasiūlymus dėl individualios pažangos stebėjimo aplankų tobulinimo. |

Atsižvelgiant į Marijampolės „Šaltinio“ progimnazijos veiklos teminio išorinio vertinimo ataskaitą, Nacionalinių mokinių pasiekimų patikrinimų rezultatus, vidaus įsivertinimo rekomendacijas, ugdymosi poreikių tyrimo naujiems mokslo metams rezultatus ir siekiant gerinti ugdymo(si) kokybę, 2024–2025 m. m. prioritetas – (įsi)vertinimo kriterijų aiškumas ir jų aptarimas su mokiniais pamokoje, mokinių asmeninės pažangos pamatavimas pamokoje. Toliau stiprinamas ir plėtojamas STEAM ugdymas.

|  |
| --- |
|  |

**III SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

1. Ugdymo organizavimas 1-8 klasėse:

|  |  |  |
| --- | --- | --- |
|  | 1-4 klasės | 5-8 klasės |
| Mokslo metai, ugdymo procesas prasideda | 2024 m. rugsėjo 2 d. (pirmadienis) |
| Pusmečių trukmė | 1-asis 09-01–01-312-asis 02-01–06-09 | 1-asis 09-01–01-312-asis 02-01–06-23 |
| Rudens atostogos | 2024-10-28–2024-10-31 |
| Žiemos (Kalėdų) atostogos |  2024-12-27–2025-01-03 |
| Žiemos atostogos |  2025-02-17 – 02-21 |
| Pavasario (Velykų) atostogos |  2025-04-22–2025-04-25  |
|  |
| Vasaros atostogos |  2025-06-10 - 08-31 | 2025-06-24– 08-31 |
| Ugdymo procesas baigiasi | Birželio 9 d. | Birželio 23 d. |
| Mokslo metai baigiasi | Rugpjūčio 31 d. |
| Ugdymo proceso trukmė | 175 ugdymo dienos (35 savaitės) | 185 ugdymo dienos1. savaitės)
 |

1. Ugdymo proceso organizavimo kalendorius (pažintinei, kultūrinei, projektinei veiklai per mokslo metus 1-8 klasėse skiriama 6 mokymosi dienos):

|  |  |  |  |
| --- | --- | --- | --- |
| Data  | Projekto pavadinimas | 1-4 | 5-8 |
| Rugsėjo 2 d. | Mokslo ir žinių diena | + | + |
| Spalio 4 d. | Mokytojo diena | + | + |
| Gruodžio 23 d. | Tautinio paveldo tradicijų puoselėjimo diena | + | + |
| Gegužės 2 d. | Sveikos gyvensenos šventė | + | + |
| Mokslo metų eigoje 2 dienos | „Pažinkime Lietuvą“„Mokykimės kitaip“„Mokomės verslumo, finansinio raštingumo, ugdome antikorupcines nuostatas“ | + | - |
| Birželio 20 - 23 d. | „Pažinkime Lietuvą“„Mokykimės kitaip“„Mokomės verslumo, finansinio raštingumo, ugdome antikorupcines nuostatas“Lankome Lietuvos STEAM centrus (Marijampolės, Alytaus, Tauragės ir kt.)Lankome užsienio mokslo centrus | - | + |

1. Pamokų, pertraukų, mokinių maitinimo laikas:

|  |  |  |  |  |
| --- | --- | --- | --- | --- |
| Pamoka | Pamokos laikas1 kl. | Pertraukos trukmė (min.) | Pamokos laikas2-8 kl. | Pertraukos trukmė (min.) |
| 1 | 8.00–8.35 | 20 | 8.00 – 8.45 | 10 |
| 2 | 8.55-9.30 | 20 | 8.55 – 9.40 | 10 (programos ,,Pienas vaikams”, ,,Vaisiai mokykloms”) |
| 3 | 9.50-10.25 | 30 (valgo 1 kl. mokiniai) | 9.50 – 10.35  | 20 (valgo 2-3 kl. mokiniai) |
| 4 | 10.55-11.30 | 40 | 10.55 – 11.40 | 30 (valgo 4-8 kl. mokiniai) |
| 5 | 12.10-12.45 | (valgo 1 kl. mokiniai) | 12.10 – 12.55 | 10 (valgo 2-8 kl. mokiniai) |
| 6 |  |  | 13.05 – 13.50 | 10 |
| 7 |  |  | 14.00 – 14.45 | 10 |
| 8 |  |  | 14.55 – 15.40 |  |

1. Maksimalus pamokų skaičius per dieną: 1 klasių mokiniams – 5 pamokos, 2–4 klasių mokiniams – 6 pamokos, 5–8 klasių mokiniams – 7 pamokos.
2. Pamokos vyksta pagal pamokų tvarkaraštį, kuris skelbiamas elektroniniame dienyne TAMO ir progimnazijos skelbimų lentoje.
3. Per mokslo metus atsižvelgiant į ugdymo procesui keliamus uždavinius, dėl mokytojų ligos ar kitų svarbių priežasčių galimi pamokų tvarkaraščio pakeitimai/pertvarkymai, kurie skelbiami elektroniniame dienyne TAMO.
4. Mokymosi veiksmingumui didinti pamokų tvarkaraštyje numatoma ne tik pavienės, bet ir dvi iš eilės viena po kitos to paties dalyko organizuojamas pamokas. Nepertraukiamo mokymosi laikas nustatomas vadovaujantis Higienos norma.

**ANTRASIS SKIRSNIS**

**PROGIMNAZIJOS UGDYMO PLANAS**

19. Progimnazija vykdomoms ugdymo programoms įgyvendinti parengė progimnazijos ugdymo planą vieneriems mokslo metams.

20. Ugdymo plano projektą rengė darbo grupė, sudaryta direktoriaus 2024 m. gegužės 6 d. įsakymu Nr. V-91 (1.3.E) „Dėl 2024-2025 mokslo metų ugdymo plano rengimo darbo grupės sudarymo“.

21. Ugdymo plano projektui pritarta 2024 m. birželio 26 d. Mokytojų tarybos posėdyje, posėdžio protokolas PR-46 (1.5.E). Ugdymo plano projektas suderintas 2024 m. birželio 25 d. Progimnazijos tarybos posėdyje, posėdžio protokolas PR-47 (1.5.E).

22. Rengdama progimnazijos ugdymo planą progimnazija vadovavosi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), Marijampolės „Šaltinio“ progimnazijos veiklos teminio išorinio vertinimo ataskaita 2023 m., Marijampolės „Šaltinio“ progimnazijos mokinių mokymosi pasiekimų vertinimo ir vertinimo rezultatų panaudojimo tvarka (dokumentas įsigalioja nuo 2024 m. rugsėjo 1 d.) ir kitais bendrąjį ugdymą reglamentuojančiais teisės aktais.

23. 2024–2025 mokslo metais įgyvendinamos 2022 m. Pradinio, pagrindinio ir vidurinio ugdymo bendrosios programos visose klasėse.

24. Progimnazija organizuoja daugiau pamokų, nei nustatytas minimalus pamokų skaičius Bendruosiuose ugdymo planuose, nepažeisdama Higienos normos reikalavimų, progimnazijos ugdymo plano kontaktinių valandų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (toliau – Mokymo lėšų apskaičiavimo, paskirstymo ir panaudojimo tvarkos aprašas), nustatytų klasės kontaktinių valandų skaičiaus per mokslo metus.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

25. Ugdymo savaitė yra 5 darbo dienų mokymosi periodas, cikliškai besikartojantis ugdymo procese.

26. Progimnazija sudaro galimybes mokiniams kiekvieną dieną – tarp pamokų – užsiimti fiziškai aktyvia veikla. Kiekvieną dieną po antros ir trečios pamokų yra ne trumpesnė kaip 20 min. trukmės pertrauka, skirta fiziškai aktyvioms veikloms.

27. Progimnazija užtikrina, kad per mokslo metus ugdymo procese būtų organizuojamas Bendruosiuose ugdymo planuose nustatytas pamokų skaičius. Pamokų, organizuojamų per savaitę, skaičius gali būti mažesnis ir (ar) didesnis, nei numatytas Bendruosiuose ugdymo planuose, tačiau metinių pamokų skaičius negali būti mažesnis.

28. Progimnazija reguliuoja mokinių mokymosi krūvius:

28.1. pavaduotojai ugdymui vykdo mokinių mokymosi krūvio stebėseną, užtikrina, kad mokymosi krūvis atitiktų teisės aktų reikalavimus:

28.1.1. mokiniui galimi 3 atsiskaitomieji darbai per savaitę, darbai negali būti atliekami iš karto po ligos, atostogų, po šventinių dienų. Klasei skirtų atsiskaitomųjų darbų intensyvumas per dieną ir savaitę planuojamas dienyne TAMO, skiriamas vienos savaitės laikotarpis darbams pasirengti;

28.1.2. užduočių, skiriamų atlikti namuose, tikslingumą, trukmę, atsižvelgdamas į mokinių amžių, planuoja mokytojas;

28.2. mokiniams skiriamos trijų lygių užduotys;

29. Teikiant mokymosi pagalbą:

29.1. vadovaujamasi Marijampolės „Šaltinio“ progimnazijos pagalbos mokiniui teikimo tvarkos aprašu, patvirtintu progimnazijos direktoriaus 2023 m. balandžio 7 d. įsakymu Nr. V-63 (1.3.E), nuolat stebima mokinio daroma individuali pažanga ir pasiekimai. Mokiniui suteikiama savalaikė mokymosi pagalba, kad mokinys galėtų likviduoti mokymosi spragas, jų negilindamas, arba kad mokinys, turintis išskirtinių gabumų, galėtų pagerinti savo mokymosi pasiekimus;

29.2. jeigu kyla mokymosi sunkumų, sudaromos sąlygas konsultuotis:

29.2.1. mokinių grupėje, sudarytoje iš tos pačios klasės ar skirtingų klasių panašaus amžiaus mokinių;

29.2.2. ne tik su mokančiu mokytoju, bet ir su kitu to paties dalyko mokytoju, mokančiu progimnazijoje;

29.2.3. intensyviai 1-2 kartus per savaitę trumpiau nei pamoka trunkančiose ir ilgesnės trukmės konsultacijose, kurių tvarkaraštis skelbiamas dienyne TAMO;

30. mokymas diferencijuojamas ir individualizuojamas:

30.1. mokinio individualus ugdymo planas (Priedas Nr. 1) – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Individualus ugdymo planas sudaromas mokiniui, kuris:

30.1.1. atvykęs arba grįžęs iš užsienio;

30.1.2. mokomas namie pagal gydytojų konsultacinės komisijos rekomendacijas;

30.1.3. turi specialiųjų ugdymosi poreikių;

30.1.4. ypatingų gabumų mokiniui, siekiančiam aukštų mokymosi pasiekimų;

30.2. dėl laikinųjų grupių mokymuisi sudarymo:

30.2.1. progimnazija mokymo procesui diferencijuoti sudaro laikinąsias grupes, kurių sudarymo poreikį lemia kai kurių dalykų mokymo(si) specifika ir organizavimo sprendimai mokiniams pasirinkus mokytis daugiau įvairesnio turinio dalykų;

30.2.2. laikinosios grupės sudaromos mokinių klasę mokymosi tikslais dalijant į mažesnes grupes, sujungiant paralelių ar gretimų klasių besimokančiuosius į laikinai sudarytą grupę (pvz., tik pamokai). Minimalus mokinių skaičius grupėje: ne mažiau kaip 12 mokinių.

30.2.3. maksimalus mokinių skaičius laikinojoje grupėje negali būti didesnis, nei teisės aktais nustatytas didžiausias mokinių skaičius klasėje;

30.2.4. laikinosios grupės sudaromos:

30.2.4.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

30.2.4.2. informatikos, technologijų dalykams mokyti, atsižvelgiant į darbo vietų kabinetuose, kurį nustato Higienos norma;

30.2.4.3. užsienio kalboms mokyti, jei klasėje mokosi ne mažiau kaip 20 mokinių pagal pradinio ugdymo programą, ne mažiau kaip 21 mokinys – pagal pagrindinio ugdymo programą;

30.3. 1–8 klasėse skiriamų pamokų mokinių mokymosi poreikiams tenkinti ir mokymosi pagalbai teikti skirstomos:

30.3.1. papildomoms pamokoms dalyko mokymosi turiniui įgyvendinti;

30.3.2. laikinosioms grupėms sudaryti;

31. Ugdymo procesas gali būti organizuojamas ne tik progimnazijoje, bet ir kitose aplinkose (pvz., muziejuose, parkuose, artimiausioje gamtinėje aplinkoje ir pan.), sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus:

31.1. tiesiogiai siejant dalyko mokymosi turinį, ugdomas kompetencijas su ne progimnazijos mokymosi aplinka. Planuojant mokymąsi kitose aplinkose, numatomas mokymosi periodiškumas: du kartus kas pusmetį;

31.2. pritaikant pamokų tvarkaraštį ugdymo procesui organizuoti ne progimnazijoje, lanksčiai jį keičiant, siekiama užtikrinti, kad dalies mokinių mokymasis ne progimnazijoje nesutrikdytų įprasto ugdymo proceso;

32. Mokinio iki 14 metų tėvai (globėjai), mokinys nuo 14 iki 18 metų turėdamas tėvų (rūpintojų) rašytinį sutikimą, gali prašyti atleisti mokinį nuo dalyko (dalykų) dalies ar visų pamokų, jeigu mokinys mokosi arba yra baigęs formalųjį švietimą papildančio ugdymo ar neformaliojo vaikų švietimo programą, kurios turinys yra artimas ar tapatus dalyko bendrajai programai. Tokiu atveju privalu iki spalio 1 d. pateikti:

32.1. dalyko mokytojui neformaliojo vaikų švietimo programą, pagal kurią mokinys mokosi, ar nuorodą į ją arba formalųjį švietimą papildančio ugdymo programos, pagal kurią mokosi, turinį;

32.2. mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį iš dalies ar visiškai, mokytojas siūlo progimnazijos vadovui atleisti mokinį nuo dalyko dalies ar visų pamokų lankymo;

32.3. progimnazijos vadovo įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymus ir pasiekimų vertinimo būdus.

33. Mokiniui pageidaujant, jeigu jis yra einamųjų metų nacionalinių ar tarptautinių olimpiadų, konkursų prizininkas, jis gali būti atleistas nuo dalyko dalies ar visų pamokų lankymo. Mokiniui pateikus prašymą progimnazijos vadovui, progimnazijos vadovo įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymą. Mokinys neatleidžiamas nuo to dalyko, kurio mokinys laikys nacionalinį mokinių pasiekimų patikrinimą.

34. Kai mokinys atstovauja progimnazijai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu jo poilsio dienos nukeliamos į artimiausias darbo dienas. Progimnazija suteikia laisvą nuo pamokų laiką pasiruošti dalyvauti ir dalyvaujant šalies ir tarptautinėse olimpiadose, varžybose. Šis laikas yra įskaitomas į mokinio ugdymosi dienų skaičių.

35. Mokinys, atleistas nuo dalyko dalies ar visų pamokų lankymo, jų metu gali užsiimti kita ugdomąja veikla ar mokytis savarankiškai arba pagal individualų ugdymo planą dalyvauti kitose pamokose/veiklose. Jeigu šios pamokos pagal pamokų tvarkaraštį yra pirmosios ar paskutinės, mokinys progimnazijos sprendimu į progimnaziją gali atvykti vėliau arba išvykti anksčiau. Apie tai progimnazija informuoja mokinio tėvus (globėjus, rūpintojus).

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

36. Asmeniui, įgijusiam pradinį išsilavinimą ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose (toliau šiame skirsnyje – Pasiekimų patikrinimas), sudaromas individualių mokymosi pasiekimų gerinimo planas ir skiriama reikalinga mokymosi pagalba.

37. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.

38. Reikiamos mokymosi pagalbos teikimas asmeniui, įgijusiam pradinį išsilavinimą ir tęsiančiam ugdymą progimnazijoje, vykdant papildomas, ne trumpesnės kaip vienos pamokos trukmės konsultacijas, organizuojamas progimnazijoje. Konsultacijas gali teikti mokęs mokytojas ar kitas progimnazijos mokytojas. Konsultacijos organizuojamos ne pamokų metu pagal iš anksto mokiniams žinomą tvarkaraštį.

39. Prieš pradėdamas teikti konsultacijas, mokytojas susipažįsta su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengia kiekvieno mokinio individualių mokymosi pasiekimų gerinimo planą, kuriame numato bendrą konsultacijų skaičių, konsultacijų temas ir trukmę, įvardina mokiniui būtinas atlikti užduotis, jų vertinimą.

40. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos vykdomos išdėstant jas vieną kartą per savaitę per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai progimnazija informuoja tėvus (globėjus, rūpintojus). Mokinio praleistos konsultacijos nėra kompensuojamos.

**PENKTASIS SKIRSNIS**

**MOKINIŲ MOKYMO NAMIE ORGANIZAVIMAS**

41. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

42. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.

43. Mokiniui, kuris mokosi namie:

43.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:

43.1.1. 1–3 klasėse skiriama 315 pamokų per mokslo metus (9 pamokos per savaitę);

43.1.2. 4 klasėje skiriama 385 pamokos per mokslo metus (11 pamokų per savaitę);

43.2. mokiniui, kuris mokosi namie pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

43.2.1. 5–6 klasėse skiriamos 444 pamokos per mokslo metus (12 pamokų per savaitę);

43.2.2. 7–8 klasėse skiriama 481 pamoka per mokslo metus (13 pamokų per savaitę);

44. Suderinus su mokinio tėvais (globėjais, rūpintojais) progimnazijos vadovo įsakymu mokinys, kuris mokosi namie pagal pradinio ugdymo programą, gali nesimokyti meninio ugdymo dalykų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo, neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos progimnazijoje, įrašomos į mokinio individualų ugdymo planą.

45. Progimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

46. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius nekeičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.

**ŠEŠTASIS SKIRSNIS**

**UGDYMO PROCESO ORGANIZAVIMO YPATUMAI 2024–2025 MOKSLO METAIS**

47. 2022 m. Pradinio ir pagrindinio ugdymo bendrųjų programų įgyvendinimas grindžiamas viso progimnazijos mokytojų ir pagalbos mokiniui specialistų dalyvavimu ir remiasi ciklišku planavimo, įgyvendinimo ir refleksijos principu.

48. Progimnazija užtikrina ugdymo turinio perimamumą ir nuoseklumą tarp 2008 m. Pradinio, pagrindinio bendrųjų programų ir 2022 m. Pradinio, pagrindinio ugdymo bendrųjų programų, siekdama, kad mokinių mokymosi procese neliktų mokymosi spragų dėl bendrųjų programų kaitos.

49. Pradėdama įgyvendinti mokymosi turinį, progimnazija supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.

50. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas.

51. 2022 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų. Likusias pamokas mokytojas gali užpildyti mokytojo pasirinktu mokymosi turiniu, skirti laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms ir pan. Metodinėse grupėse susitariama dėl mokymosi turinio pasirinkimo principų, įgyvendinimo nuostatų ir derinimo su kitais toje klasėje ar gretimose klasėse dirbančiais mokytojais, atsižvelgiant į mokinių mokymosi poreikius.

**SEPTINTAS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU IR**

**KASDIENIU MOKYMO PROCESO ORGANIZAVIMO BŪDU**

52. Progimnazija, vadovaudamasi Marijampolės „Šaltinio“ progimnazijos nuostatų, pavirtintų Marijampolės savivaldybės tarybos 2021 m. gegužės 31 d. sprendimu Nr. 1-153, 14 punktu, organizuodama ugdymo procesą kasdieniu mokymo proceso organizavimo būdu, gali (pvz. įgyvendinant vidaus remonto darbus) jį derinti su nuotoliniu mokymo proceso organizavimo būdu.

53. Nuotoliniu mokymo proceso organizavimo būdu 5–8 klasių mokiniai gali mokytis iki 10 procentų ugdymo procesui skiriamo laiko per mokslo metus.

54. Progimnazija, planuodama ugdymo procesą organizuoti nuotoliniu mokymo proceso organizavimo būdu, vadovaujasi Mokymo nuotoliniu mokymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

55. Jeigu progimnazija dalį ugdymo proceso planuoja įgyvendinti nuotoliniu mokymo proceso organizavimo būdu, progimnazijos ugdymo plane numatoma, kada, kokios klasės mokiniams ugdymo procesas bus organizuojamas nuotoliniu mokymo proceso organizavimo būdu.

56. Mokiniai ir jų tėvai (globėjai, rūpintojai) iš anksto informuojami dėl nuotolinio mokymo būdo naudojimo ugdymo procese.

57. Nuotoliniu mokymo proceso organizavimo būdu gali būti organizuojama:

57.1. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma;

57.2. konsultacijos, atsižvelgiant į progimnazijos konkrečią situaciją;

57.3. kitos (tėvų susirinkimai, renginiai) progimnazijos organizuojamos veiklos.

58. Planuodama ugdymo procesą organizuoti nuotoliniu mokymo proceso organizavimo būdu, progimnazija revizuoja tokiam mokymosi būdui pritaikytas mokymo priemones mokymo procesui organizuoti. Visi nuotoliniu mokymo proceso organizavimo būdu mokyti numatytų klasių mokiniai turi turėti galimybes dalyvauti mokymosi procese.

59. Nuotoliniu mokymo proceso organizavimo būdu organizuojamos pamokos vyksta sinchroniškai. Sinchroninio ugdymo maksimali nepertraukiama trukmė – 90 min.

60. Pamokas organizuojant sinchroniškai, keičiama pertraukų trukmė, jos ilginamos, sudarant sąlygas mokinių poilsiui. Viena iš pertraukų skiriama pietų pertraukai ir numatoma ilgesnės trukmės. Keičiantis sinchroniškai organizuojamų pamokų laikui, keičiamas ir pamokų tvarkaraštis. Ugdymo proceso tvarkaraščio keitimai mokiniui, mokinio tėvams (globėjams, rūpintojams) žinomi iš anksto.

61. Kasdienį mokymo proceso organizavimo būdą keičiant nuotoliniu mokymo proceso organizavimo būdu, mokinys neturi patirti mokymosi praradimų.

62. Mokinys, išvykęs gyventi ar (ir) mokytis į užsienį, gali mokytis lietuvių kalbos, Lietuvos istorijos, Lietuvos geografijos:

62.1. nuotoliniu mokymo proceso organizavimo būdu pavienio mokymosi forma, skiriant iki 15 procentų Bendrųjų ugdymo planų 78, 87 punktuose kasdieniam mokymo proceso organizavimo būdui nustatyto minimalaus metinių ir (ar) savaitinių pamokų skaičiaus;

62.2. nuotoliniu mokymo proceso organizavimo būdu grupinio mokymosi forma. Šiuo atveju lietuvių kalbai mokyti skiriama 50 procentų, Lietuvos istorijai, Lietuvos geografijai – 30 procentų Bendrųjų ugdymo planų 78, 87 punktuose nustatyto minimalaus metinių ir (ar) savaitinių pamokų skaičiaus.

**AŠTUNTAS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

63. Neformaliojo vaikų švietimo veikla yra skiriama mokinių asmeninėms, socialinėms, edukacinėms, profesinėms kompetencijoms ugdyti.

64. Neformalusis vaikų švietimas progimnazijoje organizuojamas atsižvelgiant į mokinių poreikius, progimnazijos galimybes bei susiklosčiusias tradicijas.

65. Programų paklausa tiriama ir mokinių poreikiai analizuojami balandžio-birželio mėn.

66. Neformaliojo vaikų švietimo grupę sudaro ne mažiau kaip 12 mokinių. Sumažėjus numatytam mokinių skaičiui neformaliojo vaikų švietimo grupėje, neformaliojo švietimo programos užsiėmimai nutraukiami nuo kito mėnesio pradžios.

67. Direktoriaus pavaduotojas ugdymui parengia neformaliojo vaikų švietimo tvarkaraštį, kuriame nurodoma tikslus užsiėmimų laikas, patalpa, kurioje vyksta užsiėmimas, mokytojo vardas, pavardė ir teikia tvirtinti direktoriui. Tvarkaraščiai skelbiami Progimnazijos interneto svetainėje ir skelbimų lentoje.

68. Neformaliojo švietimo užsiėmimai fiksuojami elektroniniame dienyne. Užsiėmimo trukmė – 45 min.

69. Neformaliojo švietimo veikla gali būti vykdoma aplinkose, kurios padeda įgyvendinti neformaliojo švietimo programos tikslus (išvykose, ekskursijose, akcijose ir kt.).

70. Progimnazijoje siūlomos neformaliojo švietimo programos:

|  |  |  |
| --- | --- | --- |
| Eil. Nr. | Programos pavadinimas | Klasių grupės |
| 1. | Jaunučių choras | 1-4 |
| 2.  | Keramikos būrelis | 1-8 |
| 3. | Šokių būrelis | 1-8 |
| 4.  | Sveikuolių būrelis | 1-4 |
| 5. | Menų studija | 1-4 |
| 6.  | Bendro fizinio pasiruošimo/tinklinio | 5-8 |
| 7.  | Kūrybinės dirbtuvės | 5-8 |
| 8.  | „Muzika ir aš“ (instrumentinis muzikavimas) | 5-8 |
| 9.  | Vokiečių kalbos mozaika | 8 |
| 10.  | Vokiečių kalbos ir technologijų kūrybinės dirbtuvės | 6 |
| 11. | „Išmanieji peliukai“ | 1-4 |
| 12.  | Finansinis raštingumas | 1-8 |

**IV SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

71. Pamokų skaičius 2022 m. Pradinio ugdymo bendrosioms programoms įgyvendinti 2024–2025 mokslo metais grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |  |  |
| --- | --- | --- | --- | --- | --- |
| Klasė / dalykai   | 1 klasėA, B, C  | 2 klasėA, B, C  | 3 klasė A, B, C | 4 klasėA, B, C  | Iš viso skiriama pamokų pradinio ugdymo programai  |
| Dorinis ugdymas   |
| Dorinis ugdymas (tikyba arba etika)   | 35 (1)  | 35 (1)  | 35 (1)  | 35 (1)  | 140 (4)  |
| Kalbinis ugdymas   |
| Lietuvių kalba ir literatūra   | 280 (8)  | 245 (7)  | 245 (7)  | 245 (7)  | 1015 (29)  |
| Užsienio kalba (pirmoji, anglų)   | –  | 70 (2)  | 70 (2)  | 70 (2)  | 210 (6)  |
| Visuomeninis ugdymas   |
| Visuomeninis ugdymas   | 35 (1)  | 35 (1)  | 35 (1)  | 35 (1)  | 140 (4)  |
| Matematinis, gamtamokslinis ir technologinis ugdymas   |
| Gamtos mokslai   | 35 (1)  | 35 (1)  | 35 (1)  | 35 (1)  | 140 (4)  |
| Matematika   | 140 (4)  | 175 (5)  | 175 (5)  | 175 (5)  | 665 (19)  |
| Technologijos   | 35 (1)  | 35 (1)  | 35 (1)  | 35 (1)  | 140 (4)  |
| Meninis ugdymas  |
| Dailė    | 35 (1)  | 35 (1)  | 35 (1)  | 35 (1)  | 140 (4)  |
| Muzika   | 70 (2)  | 70 (2)  | 70 (2)  | 70 (2)  | 280 (8)  |
| Šokis  | 35 (1)  | 35 (1)  | 35 (1)  | 35 (1)  | 140 (4)  |
| Fizinis ir sveikatos ugdymas   |
| Fizinis ugdymas   | 105(3)  | 105(3)  | 105 (3)  | 105 (3)  | 420 (12)  |
| Gyvenimo įgūdžiai\* | \* | \*  | \* | \*  | \* |
| Informatika\* | \*  | \* | \* | \*  | \*  |
| Etninė kultūra\* | \* | \*  | \* | \* | \* |
| Iš viso privalomų pamokų skaičius per mokslo metus   | 805 (23)  | 875 (25)  | 875 (25)   | 875 (25)  | 3 430 (98)  |
| Pamokos, skiriamos mokinių ugdymosi poreikiams tenkinti  | 35 (1)  | 35 (1)  | 35 (1)  | 35 (1)  | 140 (4)  |
| Maksimalus leistinas pamokų skaičius   | 875 (25)  | 1 050 (30)  | 1 050 (30)  | 1 050 (30)  | 4 025 (115)  |
| Neformalusis vaikų švietimas   | 140 (4)  | 140 (4)  | 280 (8)  |

Pastabos:

\* integruojama į kitus mokomuosius dalykus.

**ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

72. Pradinio ugdymo programos dalykų turinio įgyvendinimo ypatumai:

72.1. dorinis ugdymas:

72.1.1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

72.1.2. dorinio ugdymo dalyką mokiniui galima keisti kiekvienais mokslo metais gegužės – birželio mėn., kai yra sudaromas klasės bendruomenės ugdymo planas, pagal mokinio tėvų (globėjų, rūpintojų) pateiktą prašymą;

72.2. pirmosios užsienio kalbos mokymas:

72.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;

72.2.2. mokykla siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą vieną iš trijų Europos kalbų (anglų, prancūzų, vokiečių);

72.3. socialinis / visuomeninis, gamtamokslinis ir technologinis ugdymas:

72.3.1. 1–4 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;

72.3.2. 1-4 klasėse technologiniam ugdymui skiriama 1papildoma savaitinė valanda, klasė dalijama į laikinas grupes, vykdomos STEAM (Technologijų, menų ir inžinerijos, gamtos mokslų ir eksperimentų) veiklos;

72.4. fizinis ugdymas:

72.4.1. specialiosios medicininės fizinio pajėgumo grupės gali būti organizuojamos taip:

72.4.1.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

72.4.1.3. vaiko tėvų (globėjų, rūpintojų) pageidavimu mokiniai gali lankyti sveikatos grupes ne progimnazijoje;

72.5. meninis ugdymas: 1–4 klasėse progimnazijos nuožiūra pasirenkamas šokio dalykas.

72.6. informacinės technologijos / informatika:

72.6.1. skaitmeninei mokinių kompetencijai ugdyti per visus dalykus ugdymo procese naudojamos šiuolaikinės skaitmeninės technologijos;

72.6.2. integruotai ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo, įgyvendinama Informatikos bendroji programa;

72.7. Etninės kultūros bendroji programa įgyvendinama integruojant temas į kitus dalykus;

72.8. Gyvenimo įgūdžių bendroji programa 1–4 klasėse įgyvendinama integruojant temas į kitus dalykus.

73. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas.

74. Ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.

**V SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

75. Pamokų skaičius 2022 m. Pagrindinio ugdymo bendrosioms programoms įgyvendinti 2024–2025 mokslo metais grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |
| --- | --- | --- |
| Dalykų grupės / dalykai | Klasė / pamokų skaičius per mokslo metus irper savaitę | Iš viso programai  |
| 5 klasė A, B | 6 klasėA, B  | 7 klasė A, B, C | 8 klasė A, B |  |
| Dorinis ugdymas  |
| Dorinis ugdymas (etika / tikyba)  | 37 (1) | 37 (1) | 37 (1) | 37 (1) | 148 (4) |
| Kalbinis ugdymas  |
| Lietuvių kalba ir literatūra  | 185 (5)  | 185 (5)  | 185 (5)  | 185 (5)  | 740 (20) |
| Užsienio kalba(pirmoji, anglų) | 111 (3) | 111 (3) | 111 (3) | 111 (3) |  | 444 (12) |
| Užsienio kalba (antroji, rusų/vokiečių) |  | 74 (2) | 74 (2) | 74 (2) | 222 (6) |
| Matematinis, gamtamokslinis ir technologinis ugdymas  |
| Matematika  | 148 (4) | 148 (4) | 148 (4) | 148 (4) | 592 (16) |
| Informatika  | 37 (1) | 37 (1) | 37 (1) | 37 (1) | 148 (4) |
| Gamtos mokslai | 74 (2) | 74 (2) |  |  | 148 (4)  |
| Biologija  |  |  | 74 (2) | 37 (1) | 111 (3) |
| Chemija  |  |  |  | 74 (2) | 74 (2) |
| Fizika  |  |  | 37 (1) | 74 (2) | 111 (3) |
| Technologijos  | 74 (2) | 74 (2) | 74 (2) | 37 (1)  | 259 (7) |
| Visuomeninis ugdymas  |
| Etninė kultūra\* |  |  |  |  |  |
| Istorija  | 74 (2) | 74 (2) | 74 (2) | 74 (2) | 296 (8) |
| Geografija  |  | 74 (2) | 74 (2) | 74 (2) | 222 (6) |
| Meninis ugdymas  |
| Dailė  | 37 (1) | 37 (1) | 37 (1) | 37 (1) | 148 (4) |
| Muzika  | 37 (1) | 37 (1) | 37 (1) | 37 (1) | 148 (4) |
| Fizinis ir sveikatos ugdymas  |
| Fizinis ugdymas  | 111 (3) | 111 (3) | 111 (3) | 111 (3) | 444 (12) |
| Gyvenimo įgūdžiai  | 37 (1) | 37 (1)  | 37 (1) | 37 (1)  | 148 (4) |
| Socialinė-pilietinė veikla  | 20 | 20 | 20 | 20 | 80 |
| **Pasirenkamieji dalykai / dalykų moduliai / projektinė veikla:** |  |  |  |  |  |
| Pagilinto mokymosi programa (anglų) | 37(1); 37(1) | 37(1);37(1) | 37(1); 37(1); 37(1); | 37(1); 37(1) | 148(4) |
|  STEAM (Technologijos. Konstravimas) |  37(1); 37 (1) |  |  |  | 37(1) |
| STEAM (Technologijos, Dizainas) |  | 37(1); 0(0) |  |  | 37(1) |
| STEAM (Biologija. Tyrinėjimai ir eksperimentai) |  |  | 37(1); 37(1); 37(1); |  | 37(1) |
| STEAM (Matematika ne matematikoje) |  |  |  | 37(1); 37(1); | 37(1) |
| Minimalus pamokų skaičius mokiniui per savaitę  | 26 | 30 | 31 | 32 | 119 |
| Minimalus privalomas pamokų skaičius mokiniui per mokslo metus  | 962 | 1 073  | 1 110  | 1 147 | 4292 |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus  | 444  | 444 |
| Neformalusis vaikų švietimas (valandų skaičius per mokslo metus)  | 259 | 259 |

Pastabos:

\* įgyvendinama integruojant į dalykų turinį.

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

76. Mokiniui, kuris pradeda mokytis pagal pagrindinio ugdymo programos pirmąją dalį ir naujai atvykusiems mokiniams skiriamas adaptacinis 1 mėn. laikotarpis. Pasibaigus skirtam adaptacijos laikui, progimnazija gali skirti papildomą laiką adaptacijai, jeigu iki tol mokinys ne iki galo adaptuojasi. Siekiant mokiniams padėti sėkmingai adaptuotis, klasių auklėtojai organizuoja susipažinimo renginius, progimnazijos pagalbos mokiniui specialistai atlieka adaptacijos tyrimus, mokytojai, auklėtojai stebi individualią pažangą. Adaptaciniu laikotarpiu mokinių pažanga ir pasiekimai pažymiais nevertinami. Mokytojas gali už aukštus pasiekimus įrašyti 9-10 balų įvertinimą, jei to pageidauja pats mokinys.

77. Klasės dalykų mokymosi turiniui įgyvendinti skiriamas nustatytas minimalus pamokų skaičius, nurodytas Bendrųjų ugdymo planų 87 punkte.

78. Progimnazija užtikrina, kad pagal pagrindinio ugdymo programą besimokantis mokinys mokytųsi klasei visų ugdymo programoje numatytų dalykų ir būtų galimybės mokiniui pasirinkti mokytis jo poreikius atliepiančius pasirenkamuosius dalykus: Pagilintą anglų kalbos mokymąsi, STEAM (Technologijos. Konstravimas) 5 kl., STEAM (Technologijos. Dizainas) 6 kl., (STEAM (Biologija. Tyrinėjimai ir eksperimentai) 7 kl., (Matematika ne matematikoje) 8 kl., Etninė kultūra 5-8 kl., Ugdymas karjerai 5-8 kl.; mokinys gautų savalaikę mokymosi ir švietimo pagalbą.

79. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos), numatytas Bendruosiuose ugdymo planuose.

80. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė 5-8 klasių mokiniams ne mažiau kaip 20 pamokų (valandų).

81. Socialinė-pilietinė veikla organizuojama:

81.1. pagal Marijampolės „Šaltinio” progimnazijos socialinės - pilietinės veiklos organizavimo tvarką, patvirtintą 2023-08-16 direktoriaus įsakymu V-130 (1.3.E);

81.2. atsižvelgiant į progimnazijos pasiūlytas veiklos sritis;

81.3. ne mažiau pamokų (valandų) per mokslo metus, nei numatyta;

81.4. sudarant sąlygas veiklas atlikti savarankiškai, bendradarbiaujant su įmonėmis, vietos savivaldos institucijomis ir kt.;

81.5. socialinė-pilietinė veikla neįskaitoma į mokinio mokymosi krūvį.

82. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

83. Progimnazija sudaro galimybes atlikti projektines veiklas: projektinės veiklos 5–8 klasėse organizuojamos vadovaujantis Marijampolės „Šaltinio” progimnazijos mokinių projektinės veiklos organizavimo tvarka, patvirtinta 2023-08-16 direktoriaus įsakymu V-131 (1.3.E).

84. Mokymosi turinio įgyvendinimo organizavimas:

84.1. dorinis ugdymas (etika arba tikyba):

84.1.1. mokiniui iki 14 metų vieną iš dorinio ugdymo dalykų: etiką arba tradicinės religinės bendruomenės ar bendrijos tikybą parenka mokinio tėvai (globėjai, rūpintojai), o nuo 14 metų mokinys savarankiškai renkasi pats;

84.1.2. jei progimnazija negali užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Šiuo atveju progimnazija nustato mokymosi pasiekimų įskaitymo tvarką;

84.1.3. dorinio ugdymo dalyką mokiniui galima keisti mokslo metų pabaigoje arba išimties atvejais per mokslo metus, pateikus argumentuotą tėvų prašymą.

84.2. užsienio kalba:

84.2.1. pagal pradinio ugdymo programą pradėtą mokytis pirmąją užsienio kalbą (anglų, vokiečių) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;

84.2.2. antrosios užsienio kalbos (vokiečių, rusų) mokymas privalomas nuo 6 klasės;

84.2.3. mokinio tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų mokinio tėvų (globėjų, rūpintojų) sutikimu pats renkasi antrąją užsienio kalbą;

84.2.4. dviejų užsienio kalbų (neįskaitant pirmosios užsienio kalbos, kurios mokinys mokėsi pagal pradinio ugdymo programą ir toliau mokosi pagal pagrindinio ugdymo programą);

84.2.5. keisti užsienio kalbą, nebaigus pagrindinio ugdymo programos, galima tik tokiu atveju:

84.2.5.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;

84.2.5.2. jei mokinys yra atvykęs iš kitos Lietuvos mokyklos ar užsienio ir progimnazija negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;

84.3. iš užsienio atvykę mokiniai gimtosios kalbos gali mokytis kaip antrosios užsienio kalbos, jei progimnazija turi galimybę šios kalbos mokyti;

84.4. jei mokinys yra baigęs tarptautinės bendrojo ugdymo programos dalį ar visą programą ir progimnazija nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio tėvų (globėjų, rūpintojų) pageidavimu progimnazija įskaito mokinio pasiekimus ir konvertuoja pagal dešimtbalę vertinimo sistemą. Progimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas kitose klasėse;

84.5. jeigu mokinys yra atvykęs iš kitos mokyklos ir mokinio tėvams (globėjams, rūpintojams) pritarus pageidauja toliau mokytis pradėtos užsienio kalbos, o progimnazija neturi tos kalbos mokytojo:

84.5.1. mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu, valstybinės, mokyklos (biudžetinės įstaigos) – savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu savivaldybės administracijos direktoriumi (savivaldybės mokyklos – biudžetinės įstaigos), dalyvių susirinkimu (savininku) (valstybinės, savivaldybės mokyklos – viešosios įstaigos ir nevalstybinės mokyklos), skiriant pamokų skaičių, vadovaujamasi Bendrųjų ugdymo planų 87 punktu;

84.5.2. mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Mokinys juos turi pateikti progimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;

84.6. gamtos mokslai:

84.6.1. progimnazija užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą progimnazijoje, kurioje mokosi, laboratorijoje. Siekiama, kad eksperimentinei ir praktinei veiklai būtų skiriama ne mažiau nei 30 proc. ugdymo turinio įgyvendinimo laiko. Nesant galimybių atlikti eksperimentinę veiklą progimnazijoje, sudaromos sąlygos ją atlikti Marijampolės atvirosios prieigos STEAM centre;

84.6.2. 7–8 klasėse mokomasi atskirų gamtos mokslų dalykų – biologijos, chemijos, fizikos;

84.7. meninis ugdymas:

84.7.1. meninio ugdymo dalykų grupei priskiriami: muzikos, dailės, teatro ir šokio dalykai;

84.7.2. mokiniams, besimokantiems pagal pagrindinio ugdymo programą, privaloma mokytis dailės ir muzikos dalykų;

84.7.3. progimnazija iš meninio ugdymo dalykų grupės kaip pasirenkamuosius dalykus siūlo rinktis teatrą ir šokio dalykus;

84.8. fizinis ugdymas:

84.8.1. Progimnazija numato, kaip organizuos ugdymą specialiajai medicininei fizinio pajėgumo grupei: mokiniai dalyvaus pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

84.8.2. mokinio tėvų (globėjų, rūpintojų) pageidavimu mokiniai gali lankyti sveikatinimo grupes ne progimnazijoje;

84.8.3. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

84.8.4. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, siūlomos kitokios veiklos (pvz., stalo žaidimai, šaškės, šachmatai, siūlomi užsiėmimai bibliotekoje, konsultacijos, socialinė veikla ir pan.). Mokiniams, atleistiems nuo fizinio ugdymo pamokų dėl mokymosi pagal formalųjį švietimą papildančio ugdymo sporto programas, taip pat siūlomos panašios veiklos;

85. Pasirenkamieji dalykai mokiniui nėra privalomi mokytis, mokinys juos renkasi pagal mokymosi poreikius. Privalomi šie dalykai tampa tuomet, kai mokinys juos pasirenka mokytis.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

86. Progimnazija užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą.

87. Ugdymo procese vadovaujamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

88. Progimnazija, formuodama progimnazijos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis (jei šiame skyriuje nereglamentuojama, progimnazija vadovaujasi kitomis Bendrųjų ugdymo planų nuostatomis, reglamentuojančiomis ugdymo programų įgyvendinimą) bei atsižvelgia į:

88.1. mokinio mokymosi ir švietimo pagalbos poreikius;

88.2. formaliojo švietimo programą;

88.3. mokymosi formą ir mokymo proceso organizavimo būdą;

88.4. švietimo pagalbos specialistų, progimnazijos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

89. Pradinio ugdymo individualizuotos ir pagrindinio ugdymo individualizuotos programos įgyvendinimas reglamentuojamas Bendrųjų ugdymo planų 8 priede.

90. Progimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbą ugdymo procese ir kitų specialistų teikiamą pagalbą, didinančią ugdymo veiksmingumą, ir:

90.1. kuriam rengti bei įgyvendinimui koordinuoti skiriamas koordinuojantis asmuo specialioji pedagogė, kuri kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais) numato ugdymo ir pagalbos tikslus;

90.2. kuriam įgyvendinti sudaromas individualus tvarkaraštis, derantis su klasės, kurioje mokinys mokosi, tvarkaraščiu, ir užtikrinantis, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

90.3. kurio formą nusistačiusi progimnazija, Vaiko gerovės komisija planuoja jo įgyvendinimo, stebėsenos ir aptarimo formas bei etapus.

91. Progimnazija, rengdama individualų ugdymo planą mokiniui ir vadovaudamasi Bendrųjų ugdymo planų 78, 87 punktuose nurodytu pradinio ar pagrindinio ugdymo dalykų programoms įgyvendinti skiriamų pamokų skaičiumi, gali:

91.1. pradinio ugdymo programoje koreguoti iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

91.2. planuoti specialiąsias pamokas ir (ar) didinti pamokų, skirtų ugdymo sričiai / dalykų grupei, socialinei veiklai, ugdymui profesinei karjerai, medijų ir informaciniam raštingumui, skaičių, siekdama plėtoti asmens kompetencijas ir tenkinti ugdymosi poreikius, daugiau dėmesio skirti bendrosioms kompetencijoms ugdyti, taip pat meniniam, technologiniam, sveikatos ugdymui.

91.3. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

91.4. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

91.5. formuoti nuolatines ar laikinąsias grupes, pogrupius iš tų pačių ar skirtingų klasių mokinių;

91.6. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

91.7. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

91.8. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai ugdyti;

91.9. nemokyti muzikos turinčiojo klausos sutrikimą (išskyrus nežymų);

91.10. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.

92. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 78, 87 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:

92.1. sutrikusios klausos (išskyrus nežymų) mokinio individualaus ugdymo plano rengimas:

92.1.1. mokiniui, ugdomam pagal pradinio ugdymo programą:

92.1.1.1. lietuvių kalbai – ne mažiau kaip 420 pamokų per dvejus mokslo metus, dalykinei praktinei veiklai – ne mažiau kaip 140 pamokų per dvejus mokslo metus, meniniam ugdymui – ne mažiau kaip 210 pamokų per dvejus mokslo metus;

92.1.1.2. tarties, kalbos mokymo ir klausos lavinimo individualioms pratyboms skiriama ne mažiau kaip 140 pamokų per metus (kochlearinių implantų naudotojams – ne mažiau kaip 140 pamokų per metus). Tarties, kalbos mokymo ir klausos lavinimo individualios pratybos gali vykti lietuvių kalbos pamokose ar popamokų įvairiomis formomis. Pratybų ir lietuvių kalbos pamokų turinys turi derėti;

92.1.2. besimokančiajam pagal pagrindinio ugdymo programą individualus ugdymo planas sudaromas vadovaujantis Bendrųjų ugdymo planų 87 punktu, be to:

92.1.2.1. atsižvelgiant į klausos netekimo laiką, kalbos išsivystymo lygį, turimus tarties įgūdžius ir gebėjimą bendrauti kalba, ugdymo plane specialiosios pamokos skiriamos tarčiai, kalbai ir klausai lavinti;

92.1.3. mokiniui tarties, kalbos mokymo ir klausos lavinimo specialiosioms pratyboms skiriama: 5 klasėje – ne mažiau kaip 74 pamokos, 6–8 klasėse – ne mažiau kaip 37 pamokos per metus, turinčiam kochlearinius implantus – ne mažiau kaip 74 pamokos per metus. Pratybų ir lietuvių kalbos pamokų turinys turi derėti;

92.2. sutrikusios regos mokinio individualiame ugdymo plane:

92.2.1. mokiniui, kuris mokosi pagal pagrindinio ugdymo programą, ugdymo planas sudaromas vadovaujantis Bendrųjų ugdymo planų 87 punktu. Ugdymo plane skiriamos specialiosios pamokos ir specialiosios pratybos:

92.3. sutrikusios kalbos ir kitos komunikacijos mokinio individualus ugdymo planas sudaromas vadovaujantis Bendrųjų ugdymo planų 78, 87 punktais. Ugdymo plane specialiosios pamokos skiriamos tarčiai, kalbai ir klausai lavinti:

92.3.1. individualioms ir grupinėms pratyboms 1–4 klasėse skiriama ne mažiau kaip 70 pamokų per dvejus mokslo metus;

92.3.2. žymių ar labai žymių kalbėjimo ir kalbos sutrikimų turinčiam mokiniui, bendraujančiam alternatyvios komunikacijos būdu, 1–4 klasėse tarties, kalbos ir komunikacijos ugdymą galima integruoti į komunikacinės, pažintinės veiklos ir į lietuvių kalbos pamokas, pratybas. Pratybų ir lietuvių kalbos pamokų turinys turi derėti;

92.3.3. specialiosioms pratyboms 5–8 klasėse skiriamos ne mažiau kaip 74 pamokos per metus;

92.3.4. mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosioms pratyboms 5–8 klasėse skiriama ne mažiau kaip 18 pamokų per metus;

92.4. judesio ir padėties sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 78, 87 punktais. Ugdymo plane pamokos turėtų būti skiriamos gydomajai kūno kultūrai, sensomotorikai lavinti, naudojimosi kompiuteriu įgūdžiams formuoti, komunikaciniams gebėjimams ugdyti:

92.4.1. mokiniui 1–4 klasėse:

92.4.1.1. gydomajam fiziniam ugdymui skiriama ne mažiau kaip 140 pamokų per dvejus mokslo metus;

92.4.2. mokiniui, bendraujančiam alternatyviuoju būdu, 5–8 klasėse tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti;

92.4.3. 4–8 mokinių grupei gali būti skiriama iki 111 pamokų per metus sveikatą stiprinančiam fiziniam ugdymui;

92.5. įvairiapusių raidos sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 78, 87 punktais:

92.5.1. bendroje klasėje, skiriant mokytojo padėjėją; Kai kurių dalykų mokyti specialiojo pedagogo kabinete.

92.5.2. individualiame ugdymo plane numatomi elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

92.5.3. rekomenduojama mokiniui turėti pritaikytą mokiniui nuolatinę mokymosi vietą, prireikus naudojant sieneles/širmas, skirtas dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;

92.5.4. rengiant individualų ugdymo planą, mokytojai bendradarbiauja su švietimo pagalbos specialistais, gauna nuolatinę pagalbą ir paramą taikyti elgesio vertinimo priemones netinkamo elgesio priežastims nustatyti bei reikalingų įgūdžių ugdymo strategijoms parinkti;

92.5.5. siekiant atsižvelgti į individualius mokinio gebėjimus ir raidos specifiką, numatomi mokymo medžiagos pateikimo būdai (vaizdinis, garsinis ir kt.) ir galimybės įtraukti mokinį į veiklas pagal jo pomėgius, naudojamos vizualinės užuominos ugdymo procese ir jo mokymosi vietoje, pasirenkamos individualiame ugdymo plane mokymosi pasiekimų vertinimo ir individualios pažangos stebėjimo formos;

92.5.6. sudarant tvarkaraščius individualiam ugdymo planui įgyvendinti, užtikrinamos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.);

92.5.7. užtikrinama, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).

93. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

94. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis.

95. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

96. Švietimo pagalbą mokiniui užtikrina progimnazija.

97. Švietimo pagalba, ją teikiantys specialistai, tikslai ir intensyvumas mokiniui numatomas mokinio individualiame pagalbos plane.

98. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.

99. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

100. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

100.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

100.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–8 mokiniai).

**KETVIRTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

101. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja progimnazija pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

102. Mokiniui, kuris mokosi pagal:

102.1. pritaikytą pradinio ugdymo programą, vadovaujantis Bendrųjų ugdymo planų 49 punktu:

102.1.1. galima skirti 70 ir daugiau pamokų per dvejus mokslo metus specialiosioms pamokoms ar specialiajai pedagoginei pagalbai teikti;

102.1.2. mokiniui, turinčiam vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti;

102.2. pritaikytą pagrindinio ugdymo programą, mokyti namie mokykla skiria pamokų, vadovaudamasi Bendrųjų ugdymo planų 51 punktu, iš jų iki 74 pamokų gali skirti specialiosioms pamokoms, specialiosioms pratyboms ar konsultacijoms.

**VII SKYRIUS**

**BAIGIAMOSIOS NUOSTATOS**

103. Progimnazijos ugdymo plano prieduose pateikiama:

103.1. Pradinio ir pagrindinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (2 priedas);

103.2. Pradinio ugdymo individualizuotos, pagrindinio ugdymo individualizuotos programos įgyvendinimas (3 priedas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 1 priedas

**MARIJAMPOLĖS ,,ŠALTINIO” PROGIMNAZIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokinio vardas, pavardė, klasė)

\_\_\_\_\_\_\_\_\_\_\_\_\_\_\_\_\_\_ **INDIVIDUALUS UGDYMO PLANAS**

 (mokslo metai)

Mokymosi tikslai:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinio mokymosi indėlis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Eil.Nr. | Mokomasis dalykas | Valandos savaitei |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(mokinio vardas, pavardė) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų/globėjų vardas, pavardė) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (klasės auklėtojo vardas, pavardė) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2 priedas

**PRADINIO IR PAGRINDINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS PROGIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1.Priedas reglamentuoja mokinių, besimokančiųjų pagal pradinio ir pagrindinio ugdymo programas, ugdymo organizavimą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu.

2. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai progimnazijoje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

3. Ekstremali temperatūra progimnazijos ir (ar) gyvenamojoje teritorijoje:

3.1. minus 20 °C ar žemesnė – 1–4 ir 5 klasių mokiniams;

3.2. minus 25 °C ar žemesnė – 6–8 klasių mokiniams;

3.3. 30 °C ar aukštesnė – 5–8 klasių mokiniams.

4. Progimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

4.1. mažinančius / šalinančius pavojų mokinių sveikatai ir gyvybei;

4.2. laikinai stabdyti ugdymo procesą, kai dėl susidariusių aplinkybių progimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas progimnazijos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, progimnazijos vadovas sprendimą dėl ugdymo proceso stabdymo derina su valstybinės mokyklos (biudžetinės įstaigos) – savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu, valstybinės ir savivaldybės mokyklos (viešosios įstaigos) ir nevalstybinės mokyklos – savininku (dalyvių susirinkimu);

4.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Progimnazijos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

5. Valstybės, savivaldybės lygiu ar progimnazijos vadovo sprendimu ugdymo procesą ar jo dalį organizuodama nuotoliniu mokymo būdu, progimnazija:

5.1. priima sprendimus ugdymo procesui nuotoliniu mokymo būdu organizuoti, atsižvelgdama į progimnazijos ugdymo plane numatytus sprendimus nuotoliniam mokymo procesui organizuoti, Bendrųjų ugdymo planų nuostatas;

5.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

5.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis progimnazijoje, jeigu progimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti progimnazijoje, ugdymo proceso organizavimas laikinai perkeliamas į kitas saugias patalpas;

5.4. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

5.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

5.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

5.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

5.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

5.9. numato mokinių ir jų tėvų (globėjų, rūpintojų) informavimo būdus;

5.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas progimnazijoje negalėjo būti organizuojamas kasdieniu būdu. Informacija apie tai skelbiama progimnazijos tinklalapyje;

5.11. numato planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;

5.12. numato, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;

5.13. numato kaip atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš paralelių klasių mokinių arba apjungdama ne daugiau nei dviejų gretimų klasių mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 3 priedas

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

**I SKYRIUS**

**BENDROSIOS NUOSTATOS**

1. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios progimnazijos ar klasės paskirtį.

2. Mokiniui, besimokančiam bendrosios paskirties klasėje, vietoje kurios nors ugdymo srities dalykų progimnazija gali siūlyti integruotą srities dalyką ar įvairių ugdymo sričių integruotų mokslų pamokas.

3. Dalykus, pradedamus mokytis konkrečioje ugdymo programoje, progimnazija gali pradėti įgyvendinti vėliau, nei nustatyta 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų (toliau – Bendrieji ugdymo planai)78, 86, 87 punktuose.

4. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymosi pasiekimų vertinimo (būdų, periodiškumo) ir įforminimo susitariama progimnazijoje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi progimnazija (vertinimo įrašai „p. p. “, „n. p.“ ir kt.).

5. Mokymas namie organizuojamas vadovaujantis Bendrųjų ugdymo planų 51 punktu. Mokyti namie skiriamos ne mažiau kaip 296 valandos per metus iš kurių iki 74 pamokų per metus galima skirti specialiosioms pamokoms ar specialiosioms pratyboms;

**II SKYRIUS**

**PRADINIO UGDYMO INDIVIDUALIZUOTOS PROGRAMOS ĮGYVENDINIMAS**

6. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis Bendrųjų ugdymo planų 78 punktu arba ugdymą organizuojant pagal veiklos sritis ir joms skiriamą pamokų skaičių:

|  |  |  |  |
| --- | --- | --- | --- |
| Ugdymo metai,klasėDalykai / veiklos | 1–2 klasėse pamokų skaičius per metus (savaitę) | 3–4 klasėse pamokų skaičius per metus (savaitę) | Pamokų skaičius per 4 ugdymo metus (savaitę) |
| Dorinis ugdymas (tikyba, etika) | 70 (2) | 70 (2) | 140 (4) |
| Komunikacinė veikla arbakalbos ir bendravimo ugdymas\* | 280–350 (8–10) | 280–350(8–10) | 560–700(16–20) |
| Pažintinė veikla | 210–280 (6–8) | 210–280(6–8) | 420–560(12–16) |
| Orientacinė veikla | 210 (6) | 210 (6) | 420 (12) |
| Užsienio kalba\*\* | 0–70 (0–2) | 0–70(0–2) | 0–140(0–4) |
| Informacinių komunikacinių technologijų ugdymas\*\* | 0–70(0–2) | 0–70(0–2) | 0–140(0–4) |
| Meninė veikla | 140–315(4–9) | 140–315(4–9) | 280–630(8–18) |
| Fizinis ugdymas | 140–315(4–9) | 140–315(4–9) | 280–630(8–18) |
| Pamokos, skirtos mokinių ugdymosi poreikiams tenkinti, specialiajai veiklai organizuoti\*\*\* | 210 (6) | 280 (8) | 490 (14) |
| Privalomas pamokų skaičius mokiniui  | 700/700(20/20) | 700/700(20/20) | 2 800(80) |
| Neformalusis vaikų švietimas  | 140 (4) | 140 (4) | 280 (8) |

Pastabos:

\* kalbos ir bendravimo ugdymas– veikla, kurią sudaro gestų kalba, sakytinė ir rašytinė lietuvių kalba, yra skiriama kurtiems ir neprigirdintiems vaikams bei kitų komunikacijos sutrikimų turintiems vaikams, naudojantiems alternatyviąją komunikaciją;

\*\* veikla, kurią mokykla gali siūlyti, atsižvelgdama į mokinio galias, turimus išteklius;

\*\*\* specialioji veikla, skiriama sutrikusioms funkcijoms lavinti, specialiajai pedagoginei pagalbai teikti, atsižvelgiant į mokinio sutrikimų pobūdį.

6.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

6.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;

6.3. dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais;

6.4. neformalųjį vaikų švietimą galima organizuoti ir per mokinių atostogas (išskyrus vasaros atostogas);

6.5. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų rekomendacijas;

6.6. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse galima skirti 35 ir daugiau pamokų per metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, progimnazijos vaiko gerovės komisijos rekomendacijas, kreipiantis mokytojui, kuris moko vaiką;

6.7. mokiniui, turinčiam vidutinį, žymų ir labai žymų intelekto sutrikimą, skiriama 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti.

**III SKYRIUS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

7. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Bendrųjų ugdymo planų 89, 87 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:

7.1. keičiamas (mažinamas, didinamas) dalykams skirtų pamokų skaičius;

7.2. numatoma papildoma mokytojo pagalba;

7.3. planuojamos specialiosios pamokos;

7.4. didinamas pamokų skaičius, skirtas meniniam, technologiniam ugdymui, kitiems dalykams mokyti, socialinei veiklai, karjeros ugdymo kompetencijoms ugdyti;

7.5. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

7.6. iki 74 pamokų per metus mažinamas minimalus privalomų pamokų skaičius, bet didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;

7.7. progimnazija gali pradedamus mokyti pagrindinio ugdymo programoje dalykus pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi;

7.8. jei ugdymas įgyvendinamas pagal Bendrųjų ugdymo planų 87 punktą, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;

7.9. technologijų dalyko gali būti siūloma tik viena technologijų programa arba technologijų kryptis;

7.10. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 5–8 klasėse skiriama ne mažiau kaip 18 pamokų per metus;

7.11. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms 5–8 klasėse galima skirti iki 37 ir daugiau pamokų per metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų mokymosi spragoms šalinti.

8. Mokiniui, kuris mokosi pagal pagrindinio ugdymo individualizuotą programą dėl vidutinio intelekto sutrikimo, ugdymo planas rengiamas:

8.1. besimokančiam bendrosios paskirties klasėje, – vadovaujantis Bendrųjų ugdymo planų 87 punkte nurodytu dalykų programoms pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 40 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti arba dalis ugdymo turinio gali būti įgyvendinama atskiromis veiklomis;

9. Mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms 5–8 klasėse skiriamos ne mažiau kaip 37 pamokos per metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

10. 5–8 klasių mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų, komunikacinės ir pažintinės veiklos, lietuvių kalbos ir literatūros pamokų turinys turi derėti.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_